qundao/data-zh-poetry huggingface dataset:
游海珠寺二首·其一
作者：黄佐
朝代：明

上上凭虚亭，东风南浦生。入窗洞吟目，两岸蜚啸声。天空白浪迥，日近青霞明。放怀莺燕外，一壶宜醉倾。
游海珠寺二首·其二
作者：黄佐
朝代：明

步屧响金鳌，江灵讶太豪。四围云境界，万顷烟波涛。雁外日光阔，鸥边天宇高。蛟龙助诗兴，翻雨上蘅皋。
游燕子矶次养斋韵
作者：黄佐
朝代：明

北去南来未拂衣，徒闻燕子有渔矶。沧江白鸟随潮迥，野寺黄花对酒稀。清夜自悬徐孺榻，尘襟思浴鲁城沂。天峰秖是松声在，谁伴先生弄月归。
游甘露寺同刘士奇作
作者：黄佐
朝代：明

空香浮动翠巉岩，徙倚珠林驻玉骖。七泽湍声流日夜，六朝山色落东南。朱幡向晚情难别，碧院逢秋酒易酣。萧洒不知归路杳，满天竽籁起松杉。
游粤台与方棠陵伦右溪王象川伦彦蕃同赋得览字
作者：黄佐
朝代：明

精庐展良晤，胜地纡玄览。舍舆蹑风磴，连袂度云埯。粤台一以陟，远翠纷可揽。潇潇雨初霁，冉冉日欲晻。川光溢寥廓，野色开黯惨。长谣出金石，英论照肝胆。于焉谢羁束，何必理铅椠。沉冥圣所珍，傲睨吾岂敢。凭林悟荣悴，步壑玩流坎。霸图有遗迹，因之动遐感。
游通天岩同林二山宪副作
作者：黄佐
朝代：明

石林展奇眺，飞幰遵崇阿。翠壁中洞开，云日相荡摩。桂户頫琼阙，花宫敞银河。四顾绝埃壒，颢气流灵和。披襟倏萧散，盘礴兴啸歌。陶陶随所适，野酌依烟萝。皓月照堤柳，微风扬泽荷。褰帷自兹去，真赏岂在多。
游金山次刘太守士奇韵
作者：黄佐
朝代：明

宝地纡玄览，雌途拥梵僧。风烟千里合，江海一桴乘。树色依山见，云光带雨升。象溟迷浴景，龙钵变炎蒸。望阙频回首，忧时更拂膺。凄凉非楚客，萧瑟问吴绫。
湛子宅夜宴和吕子仲木边炉诗
作者：黄佐
朝代：明

围炉坐寒夜，嘉宾愕以盱。朱火光吐日，阳和满前除。众肴归一器，变化斐然殊。食美且需熟，充实谅由虚。妙悟得同志，揽环誓相于。
演骚赠舫丘日者
作者：黄佐
朝代：明

朝绁余马登舫丘。攀揽桂枝聊淹留。翠涛？瀁如中流。木兰为枻沙棠舟。丘中人兮清且修。逍遥水裔骖飞虬。扬灵弭节光蚴蟉。芙蓉衣裳纕以兰。翠旌孔盖翩哉翻。冶容妍迹无定端。琼晖藻景摇沦澜。云霓晻霭矫七盘。褰帷独往河之干。璜琚纂组缟与纨。鬋鬒曼睩良可欢。含商咀宫曲未殚。浩倡眇语谁不叹。飘然乘蹻徕湘岷。乘鹥御霞析木津。笑翻碧寥开帝阍。指麾黔羸星斗鹑。摄提孟陬窥玉衡。群灵丰丰扈且屯。冲风夕起波龙鳞。众芳纷糅穷极研。滂心嫭目符乾坤。然疑不作孚以言。招摇佩履何仙仙。九州寿妖耿在天。世途埃壒无庸贤。飞鸾在笯鸮乃骞。蹻蹠没牖原湛渊。鞠歌问子胡为然。
演骚赠舫丘日者
作者：黄佐
朝代：明
体裁：古风

朝绁余马登舫丘。攀揽桂枝聊淹留。翠涛�瀁如中流。木兰为枻沙棠舟。丘中人兮清且修。逍遥水裔骖飞虬。扬灵弭节光蚴蟉。芙蓉衣裳纕以兰。翠旌孔盖翩哉翻。冶容妍迹无定端。琼晖藻景摇沦澜。云霓晻霭矫七盘。褰帷独往河之干。璜琚纂组缟与纨。鬋鬒曼睩良可欢。含商咀宫曲未殚。浩倡眇语谁不叹。飘然乘蹻徕湘岷。乘鹥御霞析木津。笑翻碧寥开帝阍。指麾黔羸星斗鹑。摄提孟陬窥玉衡。群灵丰丰扈且屯。冲风夕起波龙鳞。众芳纷糅穷极研。滂心嫭目符乾坤。然疑不作孚以言。招摇佩履何仙仙。九州寿妖耿在天。世途埃壒无庸贤。飞鸾在笯鸮乃骞。蹻蹠没牖原湛渊。鞠歌问子胡为然。
潞河元夜
作者：黄佐
朝代：明

水国明鳌火，烟花接凤城。绝怜今夜酒，空复异乡情。宝马嘶尘度，银蟾倚树明。客愁无处看，况乃管弦声。
潞河晓发
作者：黄佐
朝代：明

楼前淼淼潮平，陌上萧萧马鸣。孤月徘徊芳渚，五云缭绕神京。
潞河阻冻戏赠文衡山五绝
作者：黄佐
朝代：明

研池涵月映窗虚，中有骊龙万斛珠。安得天瓢翻作雨，一时飞洒尽公书。元气淋漓接混冥，毫端山水自仙灵。桂坊走马求蓬岛，芸阁移书问洞庭。山如文债海诗逋，追骑飞尘出帝都。归去太湖烟水上，不知能对白鸥无。阖闾城下浩烟波，日日沙头载酒过。垂杨系艇不知数，一纸黄庭双白鹅。纷纷车马款柴关，焚却银鱼亦未闲。输我疏顽无一事，日骑黄犊访青山。
潞河阻冻戏赠文衡山五绝·其一
作者：黄佐
朝代：明

研池涵月映窗虚，中有骊龙万斛珠。安得天瓢翻作雨，一时飞洒尽公书。
潞河阻冻戏赠文衡山五绝·其三
作者：黄佐
朝代：明

山如文债海诗逋，追骑飞尘出帝都。归去太湖烟水上，不知能对白鸥无。
潞河阻冻戏赠文衡山五绝·其二
作者：黄佐
朝代：明

元气淋漓接混冥，毫端山水自仙灵。桂坊走马求蓬岛，芸阁移书问洞庭。
潞河阻冻戏赠文衡山五绝·其五
作者：黄佐
朝代：明

纷纷车马款柴关，焚却银鱼亦未闲。输我疏顽无一事，日骑黄犊访青山。
潞河阻冻戏赠文衡山五绝·其四
作者：黄佐
朝代：明

阖闾城下浩烟波，日日沙头载酒过。垂杨系艇不知数，一纸黄庭双白鹅。
濂溪
作者：黄佐
朝代：明

真儒去代久，一亩存遗宫。濂泉洌不食，旦夕寒潨潨。芙蕖谢光彩，卉棘纷蒙笼。乌鸟聚乔木，噭噭鸣积阴。依岩见樵爨，驻辙闻村舂。日晏牛羊下，秋高禾黍丰。溯源旷无人，沿泂焉所终。蹇予勇言迈，扶策安能从。精灵谅斯在，沕穆相为通。繄昔宋中季，皇流叠褒崇。披云起结构，洒翰盘蛟龙。霁月辉朱缀，光风摇琐窗。谁令坐消歇，吾道曾何穷。
灯夕立春
作者：黄佐
朝代：明

东风澹澹月团团，灯市逢春倍觉欢。汉苑烟花曾驻马，秦楼歌舞更骖鸾。传柑错忆红云殿，缕菜惊看白玉盘。官柳野梅俱在眼，莫教长笛倚阑干。
灯夕草堂池中初泛小舟值春雨新霁
作者：黄佐
朝代：明

宛在中流渤澥清，淡云疏雨过高城。春风自信牙樯动，新月犹悬双杵鸣。休怪儿童延俗客，不劳钟鼓报新晴。未填沟壑惟疏放，江汉风流万古情。
灯夕馆会
作者：黄佐
朝代：明

西围地切凤凰台，飞盖追随绮席开。烟火尽从孤鸟去，笙箫如逐六鳌来。云移钟阜当诗案，月出秦淮映酒杯。步履东风归路杳，巡檐相待有疏梅。
灵洲晓发
作者：黄佐
朝代：明

妙高台前郁水流，宝地祇林何太幽。雨晴山向镜中出，潮长舟从天上游。鹏风忽送扶光晓，蜃月犹含珠海秋。一尊取醉挂帆去，渺渺沧波飞白鸥。
灵洲醉中赋
作者：黄佐
朝代：明

青林碧海环高台，孤根独立云之隈。神鳌跋浪远天动，老鹤警霜幽梦回。西川词翰出下土，南海衣冠朝上台。一尊如醉兀然坐，万里长风吹月来。
烂柯山次韵马问庵提学时弃官自闽归徐州
作者：黄佐
朝代：明

不将金紫换青山，天阔鸿冥杳莫攀。折屐何年同胜赏，烂柯当日也知还。秦淮岁晚湫龙卧，燕冀群空枥马闲。高枕未须惊世幻，羲皇元只在人寰。
燕山田少参将奉表北上以忠孝节义四书见惠题诗其上赋此答赠
作者：黄佐
朝代：明

粤城南望水明霞，薇省移舟观翠华。梦入钧天仪彩凤，风回江树听啼鸦。琅玕得雨高千仞，荠菜逢春胜万花。展诵思君何处是，草堂萝月映窗纱。
燕歌行寿陆宪副
作者：黄佐
朝代：明

朔风萧萧越水波，碧洲硉兀云嵯峨。琼轩珠缀临丹阿，玉杯锦席纷绮罗。吹竽击筑奏云和，逶迤鸾舞杂凤歌。态妍曲妙体傞傞，微闻芗泽飘芰荷。娟娟兰玉连枝柯，银鱼朱绂光荡摩。宾从鞍马金盘陀，摇舷载酒鸣鹳鹅。梅花雪落覆绿莎，嘤嘤谷鸟啼松萝。觥筹淩乱星转河，当空璧月扬素蛾。豸冠一笑鹤发皤，朱火照耀苍颜酡。千金为寿岂云多，岁岁年年奈乐何。
独坐
作者：黄佐
朝代：明

独坐禅扉迥，怀归思窅然。花光明薄暮，莺语入新年。彩仗随春动，华灯与月悬。绝怜风景美，不是粤山川。
玄堂八景为罗大参题 其一 绿潭灵源
作者：黄佐
朝代：明

大岗发灵源，绿潭何迤逦。松涛翻翠寒，秀色亘千里。
玄堂八景为罗大参题 其七 村头翠竹
作者：黄佐
朝代：明

徙倚村头望，翠竹干云霄。欲截凤凰管，凭谁叶虞韶。
玄堂八景为罗大参题 其三 紫峒天衢
作者：黄佐
朝代：明

天衢在丹霄，紫峒相与通。常有五色云，飞绕蓬莱宫。
玄堂八景为罗大参题 其二 上涌烟村
作者：黄佐
朝代：明

烟树横一抹，微茫混天色。林疏见夜灯，点点讶奎壁。
玄堂八景为罗大参题 其五 西岸夜渔
作者：黄佐
朝代：明

寒潮拥西岸，渔艇互相呼。答歌不知夜，皓月生菰蒲。
玄堂八景为罗大参题 其八 冈背青松
作者：黄佐
朝代：明

冈背何所有，历历青松树。飒飒悲风来，恍恍神灵雨。
玄堂八景为罗大参题 其六 丹桂山香
作者：黄佐
朝代：明

丹桂孤巍巍，移根自蟾穴。空翠从风来，万古香不灭。
玄堂八景为罗大参题 其四 东冈晓日
作者：黄佐
朝代：明

商歌闻饭牛，长夜嗟未旦。东冈忽摇白，织乌动层汉。
玄堂八景为罗大参题·绿潭灵源
作者：黄佐
朝代：明

大岗发灵源，绿潭何迤逦。松涛翻翠寒，秀色亘千里。烟树横一抹，微茫混天色。林疏见夜灯，点点讶奎壁。天衢在丹霄，紫峒相与通。常有五色云，飞绕蓬莱宫。商歌闻饭牛，长夜嗟未旦。东冈忽摇白，织乌动层汉。寒潮拥西岸，渔艇互相呼。答歌不知夜，皓月生菰蒲。丹桂孤巍巍，移根自蟾穴。空翠从风来，万古香不灭。徙倚村头望，翠竹干云霄。欲截凤凰管，凭谁叶虞韶。冈背何所有，历历青松树。飒飒悲风来，恍恍神灵雨。
玄览台登望喜晴用前韵
作者：黄佐
朝代：明

尘环车马去遥遥，惟有春台倚泬寥。沂水咏归重与点，浮云功业小看尧。林花受日红尤丽，野水连山翠未彫。风雨几番寒食里，杖藜今喜步层霄。
玉亭侍家慈宴坐述怀
作者：黄佐
朝代：明

玉亭幽胜颇宜人，喜奉潘舆眺望频。龙阙日高吴苑曙，凤台花发蒋陵春。巢林乌鸟声偏乐，入馔鲥鱼味更新。犹自倚楼思梦里，南溟天阔有垂纶。
王子尚使事归省
作者：黄佐
朝代：明

外史輶轩出帝乡，莱衣惟恐负春阳。重闱向晓占乌鹊，下里迎风拜骕骦。殿上朵云常咫尺，阶前兰玉有辉光。交河之水流无尽，得似君家爱日长。
珠江刘生吉卿往江州书馆赋诗以送之
作者：黄佐
朝代：明

腊月行邕管，沧波冷白蘋。雨晴梅映日，风定鸟催春。说剑休辞酒，扬舲恰爱人。此行须自爱，期尔德为邻。
珠江夜别亲友
作者：黄佐
朝代：明

祖帐循珠浦，离杯对玉轮。分襟移鹢首，鼓棹动龙鳞。剑气千年合，风期万里亲。只应开阁待，今有汉平津。
琴操一首赠别徐可大
作者：黄佐
朝代：明

岳峰高兮石离之，高贤藏兮民知之。中有田兮侧有茨，褐之父兮耕治之。烝而云兮倏而雨，雨滂滂兮峰之下。田亩亩兮以禾黍，云兮归兮吾待汝。
瑟调曲四首寿陈天游府尹
作者：黄佐
朝代：明

月蟾临户星鸟翔，开春发岁舒青阳。笙鸣瑟作嘉乐张，讴和阳阿协宫商。帝台缥玉盈鹤觞，绮肴兰俎珍屑香。振缨峨弁纷满堂，错衡琼毂鸣骊黄。翡帷翠幕华烛光，朱明承夜乐未央。缓声浩倡寿无疆，岁岁年年长乐康。碧瞳绿发天与龄，绯衣绣黻临紫京。郁葱佳气钟山明，虎符鱼钥开夜城。长江如带流德声，五龙云卧珠海清。浮丘羽人授黄庭，苍松丹桂冬不蘦。乾坤一气魄载营，齐光日月餐玉英。开轩献寿宝瑟鸣，岁岁年年长合并。和风习习吹华池，瑶阶玉树兰满枝。彩衣屡舞鸿鹄移，齐笙赵瑟荐羽卮。雕盘缤纷翠釜驰，五音繁会陈雅诗。群灵丰丰驻云螭，鸾回鹤跱吹参差。清弹妙舞坐忘疲，河翻月堕星斗稀。共言为乐不可支，岁岁年年寿无期。天阍洞开何嵯峨，太仪发轫升紫霞。麟车翩翩鸣凤珂，仙之人兮纷如麻。俯望南极行且歌，彤狐瑞彩映若华。九阳晞目炯不遐，注我锦席生黄芽。千年桃实如枣瓜，荐以云液朱颜酡。琅璈柯笛参灵鼍，岁岁年年仙赏多。
瑟调曲四首寿陈天游府尹·其一
作者：黄佐
朝代：明

月蟾临户星鸟翔，开春发岁舒青阳。笙鸣瑟作嘉乐张，讴和阳阿协宫商。帝台缥玉盈鹤觞，绮肴兰俎珍屑香。振缨峨弁纷满堂，错衡琼毂鸣骊黄。翡帷翠幕华烛光，朱明承夜乐未央。缓声浩倡寿无疆，岁岁年年长乐康。
瑟调曲四首寿陈天游府尹·其三
作者：黄佐
朝代：明

和风习习吹华池，瑶阶玉树兰满枝。彩衣屡舞鸿鹄移，齐笙赵瑟荐羽卮。雕盘缤纷翠釜驰，五音繁会陈雅诗。群灵丰丰驻云螭，鸾回鹤跱吹参差。清弹妙舞坐忘疲，河翻月堕星斗稀。共言为乐不可支，岁岁年年寿无期。
瑟调曲四首寿陈天游府尹·其二
作者：黄佐
朝代：明

碧瞳绿发天与龄，绯衣绣黻临紫京。郁葱佳气钟山明，虎符鱼钥开夜城。长江如带流德声，五龙云卧珠海清。浮丘羽人授黄庭，苍松丹桂冬不蘦。乾坤一气魄载营，齐光日月餐玉英。开轩献寿宝瑟鸣，岁岁年年长合并。
瑟调曲四首寿陈天游府尹·其四
作者：黄佐
朝代：明

天阍洞开何嵯峨，太仪发轫升紫霞。麟车翩翩鸣凤珂，仙之人兮纷如麻。俯望南极行且歌，彤狐瑞彩映若华。九阳晞目炯不遐，注我锦席生黄芽。千年桃实如枣瓜，荐以云液朱颜酡。琅璈柯笛参灵鼍，岁岁年年仙赏多。
瓶山小隐为胡少参
作者：黄佐
朝代：明

鸿钧幽眑不可见，眼前突兀皆灵踪。有山如瓶翠当户，青天不数金芙蓉。摩挲叹尔谁所铸，欲诘真宰嗟无从。颇闻混茫胚尔质，列缺辟历锤成峰。汲井可以及千里，储粟岂特逾万钟。斗杓挹酒尔堪贮，嗒然默默知有容。临溪仙人顾尔笑，若作曲蘖烦天翁。烟霏护足肖壶首，日月照背成龟蒙。巨灵挈之不假器，阴阳为炭何年镕。分江济渴泽可注，守口铭座云长封。世途尘鞅未能掉，对此吸秀清心胸。仙露往往集鸾鹤，元气浩浩流杉松。药房兰室敞天地，练要服食忘春冬。粤山霞侣傥相见，与尔共佩苍精龙。
用兵河套二首
作者：黄佐
朝代：明

昔日开平将，长年髀肉消。黄河屯地险，白草隔天骄。河套深藏马，阴山远射雕。受降城上月，曾照霍嫖姚。定鼎燕京后，胡烽照范阳。留屯无板屋，住牧有牙璋。转饷归朝遍，鸣箛入塞长。墩台绝征旆，徒尔遣边郎。
用兵河套二首·其一
作者：黄佐
朝代：明

昔日开平将，长年髀肉消。黄河屯地险，白草隔天骄。河套深藏马，阴山远射雕。受降城上月，曾照霍嫖姚。
用兵河套二首·其二
作者：黄佐
朝代：明

定鼎燕京后，胡烽照范阳。留屯无板屋，住牧有牙璋。转饷归朝遍，鸣箛入塞长。墩台绝征旆，徒尔遣边郎。
画龙为刘吉卿题
作者：黄佐
朝代：明

吾闻后稷之孙驱魃赤水北，密云蔽天天为黑，黪日扬尘野萧瑟。帝呼董父鞭两龙，翻海作雨岁乃丰，遂令四海歌重瞳。又闻夏禹之御郭支氏，南驾两龙归后启，云盖三重走万里。龙虽神灵乃为人所制，不独孔甲之时有刘累。刘生十年游我门，志向磊落似是累后昆。手持此图开，仿佛堂上苍苍烟雾屯。大龙昂首欲煦沫，小龙回顾如有言。追轶似有疾霆电，马髯冉冉天瓢翻。海涛倏已浃下土，元气歘吸腾云间。方今西北边尘起，新畲荐荒谁采芑。明堂宵衣总为此，桔槔无功众芳靡。呜呼董父郭支不可作，刘累空馀豢龙水。摩挲此图欲招尔，尔勿面墙久依倚。谁能驾之献天子。
登吴山驿楼晓望
作者：黄佐
朝代：明

楼外缁尘望不昏，榣山高峙彩云屯。潮声近欲兼溟渤，树色遥应接蓟门。桑柘影疏嗟亢旱，芰荷衣薄藉朝暾。凭高倚剑歌回首，家在天南烟水村。
登泰泉山椒和天游峰字韵二首
作者：黄佐
朝代：明

万仞烟霞一短筇，绿蒲黄菊尽仙踪。安期海上空遗舄，崔相庵前秖断峰。道在沧洲应易得，笑缘尘世每难逢。何时更定云岑约，幞被同听野寺钟。瑶空飞翠可扶筇，仙侣淩秋觅异踪。樵径风清闻落木，海门霞起混高峰。蟹泉瀹茗吟边酌，虹涧寻花醉里逢。翻笑十年尘土梦，马蹄空趁景阳钟。
登泰泉山椒和天游峰字韵二首·其一
作者：黄佐
朝代：明

万仞烟霞一短筇，绿蒲黄菊尽仙踪。安期海上空遗舄，崔相庵前秖断峰。道在沧洲应易得，笑缘尘世每难逢。何时更定云岑约，幞被同听野寺钟。
登泰泉山椒和天游峰字韵二首·其二
作者：黄佐
朝代：明

瑶空飞翠可扶筇，仙侣淩秋觅异踪。樵径风清闻落木，海门霞起混高峰。蟹泉瀹茗吟边酌，虹涧寻花醉里逢。翻笑十年尘土梦，马蹄空趁景阳钟。
登衡岳值风雾至绝顶忽霁感灵贶赋二十韵
作者：黄佐
朝代：明

炎德殿南戒，玄功协北祇。大哉祝融祀，邈矣陶唐时。锡民溥鸿泽，翊国隆骏基。明明翼轸列，滔滔江汉驰。屹柱立乾栋，连络亘地维。衣带萦三湘，婴孺抚九疑。攒峰锁苍雾，标岚横彩霓。青玉固葱茜，朱陵亦葳蕤。兹山擅雄峻，伊予嗜灵奇。停舻谐夙愿，彯节随所之。仰探丹凤穴，俯见玄豹崖。冥濛苦氛祲，窈窕多路岐。皎镜雪方积，虚壑风何悲。岂知淩绝巘，及此娱晴曦。歘吸朅灵景，混茫开太仪。烟霭散林薄，云光溢川坻。平崖少延伫，穷发皆可窥。振衣望郢甸，披云辨京圻。如彼朝阳鸟，跂尔梧桐枝。整翮自兹去，翱翔本无期。
登观海楼醉后作
作者：黄佐
朝代：明

逍遥短褐沧洲上，突兀高楼霄汉间。潮落鱼龙犹并出，日晴鸥鹭已知还。冲帆野色来千里，入座春声殷万山。飞絮又随杯酒尽，东风何事亦偷閒。
白沙新祠二首
作者：黄佐
朝代：明

尼山日云雾，叹息弥轸情。万有何芸芸，虚完本中扃。好古遗真筌，乃为耳目营。所以林居子，持此常惺惺。嗟彼芷与蓠，不同春草荣。玄穹正摇落，辛勤荐芳馨。崇祠倚云汉，飘缨陟遐坂。萧萧木叶下，冉冉岁月晚。贞元无停毂，端坐知易简。环顾望九洲，天逵一何坦。黄鹤去不息，白云何时返。
白沙新祠二首·其一
作者：黄佐
朝代：明

尼山日云雾，叹息弥轸情。万有何芸芸，虚完本中扃。好古遗真筌，乃为耳目营。所以林居子，持此常惺惺。嗟彼芷与蓠，不同春草荣。玄穹正摇落，辛勤荐芳馨。
白沙新祠二首·其二
作者：黄佐
朝代：明

崇祠倚云汉，飘缨陟遐坂。萧萧木叶下，冉冉岁月晚。贞元无停毂，端坐知易简。环顾望九洲，天逵一何坦。黄鹤去不息，白云何时返。
白莲二首
作者：黄佐
朝代：明

水殿盈盈万玉妃，淩波长是步炎晖。迢遥玉井峰头见，缥缈瑶池月下归。洛浦雾繁珠作佩，楚台风急翠成帏。若教解语应愁绝，闻道金笼锁雪衣。不见红衣映绿苔，夜长疑有鹭飞来。蕊珠宫冷香云湿，鱼藻池深素锦开。太乙驭风摇翠楫，飞琼乘月出瑶台。露华似慰相如渴，分得金茎满玉杯。
白莲二首·其一
作者：黄佐
朝代：明

水殿盈盈万玉妃，淩波长是步炎晖。迢遥玉井峰头见，缥缈瑶池月下归。洛浦雾繁珠作佩，楚台风急翠成帏。若教解语应愁绝，闻道金笼锁雪衣。
白莲二首·其二
作者：黄佐
朝代：明

不见红衣映绿苔，夜长疑有鹭飞来。蕊珠宫冷香云湿，鱼藻池深素锦开。太乙驭风摇翠楫，飞琼乘月出瑶台。露华似慰相如渴，分得金茎满玉杯。
白莲次韵陈天游二首
作者：黄佐
朝代：明

丘壑旧同赏，琼琚新报词。岳云增野色，郢雪助芳姿。枝蔓勿复道，缁尘非所期。悠然梦商皓，千载慰相思。懿尔泥不滓，况兹清且涟。洛神终有恨，越女不成妍。气夺星榆晓，光含露藻鲜。钩帘浑未起，宿鹭亦相怜。
白莲次韵陈天游二首·其一
作者：黄佐
朝代：明

丘壑旧同赏，琼琚新报词。岳云增野色，郢雪助芳姿。枝蔓勿复道，缁尘非所期。悠然梦商皓，千载慰相思。
白莲次韵陈天游二首·其二
作者：黄佐
朝代：明

懿尔泥不滓，况兹清且涟。洛神终有恨，越女不成妍。气夺星榆晓，光含露藻鲜。钩帘浑未起，宿鹭亦相怜。
省亲三疏获允出郭别亲友
作者：黄佐
朝代：明

喜闻纶綍卷诗书，万里乘槎信所如。即办彩衣供色笑，不妨黄发老樵渔。临岐尚忆公家事，出郭多烦长者车。南北相望意无限，江空岁晚独愁予。
眠石
作者：黄佐
朝代：明

眠石听松涛，风清韵更高。却怜青琐闼，偏醉紫檀槽。响答谐双凤，轩腾涌六鳌。坐来天籁息，一叶下亭皋。
短歌行送洪子玉方
作者：黄佐
朝代：明

秋露载晞，朔云云飞。盍簪讵几，驾言騑騑。肃彼前旌，奏此和铃。风骖翼人，遄如流星。今夕同堂，明发异乡。何以别子，骊歌鸾觞。林疏壑清，山空鸟鸣。风吹断蓬，与客徂征。子在在燕，洌洌寒泉。挠不可浊，其流为川。子在在浙，寒泉洌洌。思子如濯，中心孔热。石田碌碌，逋税斯督。云谁之故，空其杼柚。原则有杉，隰则有蓝。糟糠短褐，饥寒所甘。
石岐夜泊
作者：黄佐
朝代：明

香山秀出南海壖，四围碧水涵青天。七星峰峦拥楼堞，北斗照耀开云烟。云烟长自峰峦起，覆露千家连百里。渔歌菱唱不胜春，桂楫兰桡镜光里。石岐夜泊白鸥沙，南台缥缈浮梅花。蛟浦澄澄洗明月，龟城蔼蔼升繁霞。繁霞明月从昏晓，翠栱朱甍纷窈窕。井澳空传北骑仙，乌岩多见南棱鸟。鸟飞仙去杳难寻，木自成乔水自深。登堂一入青山郭，尚友惟闻绿绮琴。绮琴古韵真奇绝，正气当年动寥泬。共言解愠协薰风，谁司知音成白雪。白雪薰风调莫弹，栽桃栽柳世称难。身随列宿归天上，迹比灵光寄此间。大北山前松柏老，寿星原上多瑶草。采采今为南陌行，迢迢昨忆青门道。道出青门月子冈，浴凫飞露满莲塘。竞誇北里量牛马，绝胜西康集凤凰。豪华比屋何须数，海错山珍弃如土。到处那无种玉田，营家自有藏金坞。豪华堪羡更堪悲，零落山丘能几时。红锦葳蕤装半臂，磨灭芳名谁复知。此时壮志期鸿鹄，此夜疏镫照帆宿。浩歌梁甫回阳春，沧波渺渺桑田绿。
碧梧丹凤图为黎侍御一卿题
作者：黄佐
朝代：明

凤兮凤兮尔来当何时，知尔之德万古长不衰。不然上天纵尔九苞羽，安用毰毸为。君不见桃虫当日飞为雕，脊令原上啼鸱鸮。舄几几，音哓哓，室家恐为阴雨漂。偃禾风定杲日出，冈上碧梧寒不凋。尔于此时来，和鸣叶箫韶。成王优游君奭喜，卷阿为尔歌且谣。凤兮凤兮披图对尔起三叹，久矣不梦周公旦。咸阳宫前多枳棘，何用屑屑悲秦汉。
祖陵祇役次阳峰大宗伯韵
作者：黄佐
朝代：明

渺渺金陵向楚东，雪晴山色更青葱。淮流入泗知天险，陵树连云觉地雄。王事不辞丹峤远，旅怀惟恐绿尊空。容台回首过逢地，吹彻鸾箫月满蓬。
禾雀
作者：黄佐
朝代：明

两三啁哳雀，飞飞自容与。天地无网罗，郊原熟禾黍。
秋夜卧疾
作者：黄佐
朝代：明

西风瑟瑟到芙蓉，寒入琼楼十二重。极浦云烟连朔雁，满城砧杵间疏钟。宫中思妇歌秋扇，塞上征人望夕烽。何事文园止消渴，金盘应有露华浓。
秋夜吟赠别信臣士畴二同馆
作者：黄佐
朝代：明

霜清月皎南雁翔，海怀霞想驰故乡。登舻浩歌秋夜长，鸣琴击筑飞玉觞。葭下紫鳞低复昂，踟蹰执手上河梁，临伊望洛回中肠。与子同裯星岁多，猎精守玄栖禁坡。龙骥翼翼金盘陀，越阡度陌相经过，笑谈如天悬九河。骞鹏舞凤鸣蛟鼍，宿昔之乐今则那。南箕北斗光有烂，别子良易会日难。自从委佩辞鹓鸾，建我藩辅命自天。扬灵击汰逾江山，绿水浩浩云漫漫，岁月婉晚多苦颜。长河有洲山有薇，我徂于征忘渴饥，倚门何叹叹式微。紫燕踏云天上归，弹冠振缨志莫违。我且与子娱春晖，临岐赍咨何所为。
秋夜大兴隆寺玩月
作者：黄佐
朝代：明

玉壶对酒秋色满，金地坐看明月高。北戍不随胡马暗，南巡应照圣躬劳。山河有影看蓬鬓，风露无声生缊袍。忽忆越江垂钓叟，流光千顷一浮舠。
秋夜对菊
作者：黄佐
朝代：明

且随麋鹿走山林，岂合簪缨击此心。永夜鼓钟欺鬓短，小楼风露报秋深。鸾声自作孙登啸，龙卧谁为梁甫吟。潇洒不知贫与病，东篱元有万黄金。
秋夜梦后作
作者：黄佐
朝代：明

疏槐宫院罢朝天，淮海干戈有岁年。未厌西风吹几杖，每依南斗望楼船。新丰车马黄尘里，故国园林白露前。归梦忽醒寒漏迥，绮窗斜挂玉婵娟。
秋怀
作者：黄佐
朝代：明

瑟瑟陵上松，琅琅峡中泉。回风相遇合，凄清成管弦。端居抚时运，闵默何由宣。野庐尽县磬，飞挽犹开边。初月张虚弓，流火无炊烟。明河不可觞，白榆不为钱。吾民亦劳止，昊天胡乃然。
秋怀集古句四首
作者：黄佐
朝代：明

伤禽恶弦惊，愁人知夜长。辗转不能寐，秋风发微凉。美人游不还，容好结中肠。爱至望苦深，何况隔两乡。愿飞安得翼，欲济川无梁。丛雁鸣云霄，渥露沾我裳。佳期怅何许，仰见明月光。仰见明月光，星河曙耿耿。迢迢牵牛星，荡荡空中景。织女处其东，复与云路永。无情尚有归，令人发深省。何以慰我愁，挥杯劝孤影。挥杯劝孤影，孤影中自恻。浊酒且自陶，为君长叹息。青苔依空墙，芳尘凝瑶席。感叹何时平，含情弄柔瑟。遗响飞青天，青天何历历。云霞妆夕霏，回风吹四壁。君怀良不开，冰玉徒贞白。冰玉徒贞白，江湖迥且深。秋菊有佳色，寒蝉无馀音。感物忧不歇，隔我浮与沉。人生有离合，孰为劳寸心。濯足万里流，长啸高山岑。大哉乾坤内，视古犹视今。
秋怀集古句四首·其一
作者：黄佐
朝代：明

伤禽恶弦惊，愁人知夜长。辗转不能寐，秋风发微凉。美人游不还，容好结中肠。爱至望苦深，何况隔两乡。愿飞安得翼，欲济川无梁。丛雁鸣云霄，渥露沾我裳。佳期怅何许，仰见明月光。
秋怀集古句四首·其三
作者：黄佐
朝代：明

挥杯劝孤影，孤影中自恻。浊酒且自陶，为君长叹息。青苔依空墙，芳尘凝瑶席。感叹何时平，含情弄柔瑟。遗响飞青天，青天何历历。云霞妆夕霏，回风吹四壁。君怀良不开，冰玉徒贞白。
秋怀集古句四首·其二
作者：黄佐
朝代：明

仰见明月光，星河曙耿耿。迢迢牵牛星，荡荡空中景。织女处其东，复与云路永。无情尚有归，令人发深省。何以慰我愁，挥杯劝孤影。
秋怀集古句四首·其四
作者：黄佐
朝代：明

冰玉徒贞白，江湖迥且深。秋菊有佳色，寒蝉无馀音。感物忧不歇，隔我浮与沉。人生有离合，孰为劳寸心。濯足万里流，长啸高山岑。大哉乾坤内，视古犹视今。
秋日宴凤来亭呈同游符陈二使君
作者：黄佐
朝代：明

危亭开宴逼秋穹，五马同游一马骢。岐路即看千里近，劝酬真觉四愁空。楚山北向青如簇，肄水南来曲似虹。笑指九成台上凤，来仪应在碧梧中。
秋日游迎祥寺至玉泉与张杨赵陆四子同分韵得松知二字
作者：黄佐
朝代：明

珠林开鹫峰，下马闻疏钟。绀殿已狐兔，翠琰空蛟龙。对酒感慨发，褰衣霜露浓。苍苍暮色动，秋声满寒松。迢递寻莲宇，淹留咏桂枝。玉骢穿柳入，锦席傍泉移。山翠浮龙苑，云光溢雁池。尘心今已净，应有白鸥知。
秋日游迎祥寺至玉泉与张杨赵陆四子同分韵得松知二字·其一
作者：黄佐
朝代：明

珠林开鹫峰，下马闻疏钟。绀殿已狐兔，翠琰空蛟龙。对酒感慨发，褰衣霜露浓。苍苍暮色动，秋声满寒松。
秋日游迎祥寺至玉泉与张杨赵陆四子同分韵得松知二字·其二
作者：黄佐
朝代：明

迢递寻莲宇，淹留咏桂枝。玉骢穿柳入，锦席傍泉移。山翠浮龙苑，云光溢雁池。尘心今已净，应有白鸥知。
秋日登万岁山不果至琼华岛辽后妆楼而返与张廖二子同赋分韵得登万二字
作者：黄佐
朝代：明

玄天临析木，白云出丘陵。皇居阻通轨，神池閟清澄。翠峒纡历览，琼楼恣攀登。阳陆日月迥，阴崖雷雨凭。雕阑缀碧藓，藻井巢苍鹰。炯戒鉴夷夏，端居思废兴。飞狐已迢递，疏龙尚轩腾。宇宙席休运，人神归圣能。同游集轩冕，缛仪崇股肱。虹桥架鳌炬，星旗翼鸾乘。灵踪固葱茜，秋霜正严凝。抚化惜遐景，览物怀坚冰。长啸倚林薮，浩歌望觚棱。虚籁殷珠树，凉飙摇玉绳。兹游信有适，谁言殊鴳鹏。青梧飘素秋，烟霜变昏旦。所忻天地肃，适意山水玩。眇默循玉阙，威迟度金涧。长虹浮大川，积翠亘天半。瑶甍拂台斗，绮窗瞰云汉。丹梯指遐坂，黄图入英眄。凤京环百二，鹏霄翻九万。风起云嵯峨，日耀树淩乱。昔闻青娥妆，今见碧草蔓。采莲无缓歌，握兰白遗叹。淋池翔王凫，芳洲宿朱雁。蹇予及朋好，羡尔游波间。谑浪金门隐，凄其广陵散。扣阍讵有遇，褰裳庶无闷。缅怀岩桂业，徘徊岁将晏。
秋日登万岁山不果至琼华岛辽后妆楼而返与张廖二子同赋分韵得登万二字·其一
作者：黄佐
朝代：明

玄天临析木，白云出丘陵。皇居阻通轨，神池閟清澄。翠峒纡历览，琼楼恣攀登。阳陆日月迥，阴崖雷雨凭。雕阑缀碧藓，藻井巢苍鹰。炯戒鉴夷夏，端居思废兴。飞狐已迢递，疏龙尚轩腾。宇宙席休运，人神归圣能。同游集轩冕，缛仪崇股肱。虹桥架鳌炬，星旗翼鸾乘。灵踪固葱茜，秋霜正严凝。抚化惜遐景，览物怀坚冰。长啸倚林薮，浩歌望觚棱。虚籁殷珠树，凉飙摇玉绳。兹游信有适，谁言殊鴳鹏。
秋日登万岁山不果至琼华岛辽后妆楼而返与张廖二子同赋分韵得登万二字·其二
作者：黄佐
朝代：明

青梧飘素秋，烟霜变昏旦。所忻天地肃，适意山水玩。眇默循玉阙，威迟度金涧。长虹浮大川，积翠亘天半。瑶甍拂台斗，绮窗瞰云汉。丹梯指遐坂，黄图入英眄。凤京环百二，鹏霄翻九万。风起云嵯峨，日耀树淩乱。昔闻青娥妆，今见碧草蔓。采莲无缓歌，握兰白遗叹。淋池翔王凫，芳洲宿朱雁。蹇予及朋好，羡尔游波间。谑浪金门隐，凄其广陵散。扣阍讵有遇，褰裳庶无闷。缅怀岩桂业，徘徊岁将晏。
秋日登镇海楼有作呈同游东庵徐宪副顾小泾刘鱼洲二佥宪
作者：黄佐
朝代：明

飞楼镇重溟，凿翠倚太清。翩然彩云上，玉京连五城。绮户环日月，丹梯殷雷霆。秋风左右至，松桧皆金声。留连紫霞赏，慷慨沧洲盟。俯视几席下，茫茫尽尘缨。鳌极莽安在，鲸波浩难平。
秋日草堂承岑蒲谷方伯见过作长句见贻次韵奉答
作者：黄佐
朝代：明

玉露湛湛金风凉，华轩鼎来登草堂。堂前荷芰摇野色，碧水澹荡天苍茫。只鸡斗酒延客坐，侑以茗碗兼梨浆。尊前谈笑肝胆露，人生只合循天常。红尘不到绿阴里，浇花洗竹粗康强。长安几度奕棋似，蚁争蜗战遥相望。当年子献天人策，我正滥作瀛洲客。文章何曾直杯水，容容之徒憎谔谔。情陈密表谢金銮，极目羡子翔寥廓。归来凿翠开烟萝，先人敝庐未萧索。谁将黄纸下沧洲，加我獬冠如絷缚。浩然弃去重赋归，手上龙渊任挥霍。曳裾从我多文儒，舞雩日与清风俱。咏归每诵杜陵句，懒性从来水竹居。日长隐几谁相对，满架芸香惟贮书。展书阅罢松涛起，万古閒愁皆破除。有时涉园自成趣，皓月忽照柴门枢。振衣台上咽晨旭，欹枕池边聆夜鱼。蒲翁蒲翁天下士，胸中独抱淩云气。薇垣柏府多政声，周公不梦吾衰矣。共搔白发忆青年，晚节寒香觉今是。作诗宛似骊龙光，光射晴空粲霞绮。啁啾丝管彼何人，徒羡豪门役珠履。浊醪粗饭倘不嫌，拥彗过从自今始。
秋日赵信臣席上咏夏菊分得纤字十八韵
作者：黄佐
朝代：明

开席来金马，濡毫注玉蟾。萧晨纡胜引，逸兴角精严。淅淅风生座，依依日转檐。曲中芳树净，天外绮云纤。老干偏宜石，奇姿不避炎。裳蕤黄竞艳，㔩叶翠交尖。鳌阙高霞映，鹓池细雨沾。香通缥玉液，清夺水晶盐。纫佩哀湘屈，餐英效晋潜。只今营斗粟，徒自拥帷襜。世事灯前剑，心期架上签。牖开怀斧扆，隅泣轸闾阎。荆璞难为韫，吴刀未试铦。鲸鱼终碧海，鹦鹉亦红甜。抱拙蕲天遇，耽幽任俗嫌。空群怜逐骥，知己愿成鹣。霜吹俄欺袂，珠光渐近帘。相逢须适意，吾敢赋厌厌。
秋日送同年刘鄜南归秦中集杜四绝
作者：黄佐
朝代：明

酒尽沙头双玉瓶，穷途阮籍几时醒。故园杨柳今摇落，怅望秋天虚翠屏。青枫叶赤天雨霜，三叹聚散临重阳。篱边老却陶潜菊，托身白云还故乡。但觉高歌有鬼神，回风飒飒吹沙尘。酒阑击剑蛟龙吼，羞见黄花无数新。南国浮云水上多，几时回首一高歌。秦城楼阁烟花里，兴在骊驹白玉珂。
秋日送同年刘鄜南归秦中集杜四绝·其一
作者：黄佐
朝代：明

酒尽沙头双玉瓶，穷途阮籍几时醒。故园杨柳今摇落，怅望秋天虚翠屏。
秋日送同年刘鄜南归秦中集杜四绝·其三
作者：黄佐
朝代：明

但觉高歌有鬼神，回风飒飒吹沙尘。酒阑击剑蛟龙吼，羞见黄花无数新。
秋日送同年刘鄜南归秦中集杜四绝·其二
作者：黄佐
朝代：明

青枫叶赤天雨霜，三叹聚散临重阳。篱边老却陶潜菊，托身白云还故乡。
秋日送同年刘鄜南归秦中集杜四绝·其四
作者：黄佐
朝代：明

南国浮云水上多，几时回首一高歌。秦城楼阁烟花里，兴在骊驹白玉珂。
秋日静坐偶成
作者：黄佐
朝代：明

旭日照南楹，商飙鸣北林。众芳何靡靡，高怀独森森。岂曰松柏姿，不为寒暑侵。物性有奇赋，世俗谁知钦。中夜神气复，见此天地心。操存觉和适，三叠有鸣琴。惟应郁罗上，可与言知音。
秋穫喜晴
作者：黄佐
朝代：明

农事初成乐事繁。即看云水接平原。巾车道上黄迷垄，社鼓声中绿满尊。十里断霞明雁鹜，半林斜照散鸡豚。丰年有愿缘忧国，击壤今闻到处村。
秋霁
作者：黄佐
朝代：明

万壑长风吹日来，百年幽抱与云开。倚阑舒啸一翘首，何处亭亭郭隗台。
移居春坊咏庭桧
作者：黄佐
朝代：明

丛桧霭深秋，苍霞烂不收。霜髯临玉涧，秀色带昆丘。拂槛光风入，萦窗璧月留。恍然江海上，飞跃有灵虬。
立春
作者：黄佐
朝代：明

野馆依寒渚，愁吟且未回。春从今日到，花在故园开。白雪裁仙调，青云捧御台。阳和不负客，偏入掌中杯。
立春日世祏祠祭后小憩蓝县丞来谓蔡察院疏予道学已而邸报至有礼乐接乎周孔道学绍乎朱程诚为圣代真儒等语非予所敢当也赋此以自笑
作者：黄佐
朝代：明

春祠燕息竹亭东，生态相随趣不穷。草色远连丹壑外，花光微入翠帘中。一声到枕闻皋鹤，千里传书见塞鸿。浅浅野塘供钓艇，源源新水受和风。
立春日东墅探梅简刘东溪中丞
作者：黄佐
朝代：明

招携东墅探寒梅，冷蕊疏枝尚未开。绣豸金貂频促席，吴歌楚舞肯停杯。东皇已正苍龙驭，灵女虚传赤凤来。风籁萧萧归路晚，采芳何处是春台。
端午张黄门燕集分韵得细字
作者：黄佐
朝代：明

张君苍髯如拥戟，起家龙泉重当世。我昔幽栖祇树林，伦郎视我犹兄弟。君来奋髯发高论，意气豪雄略文艺。尊前击剑星斗动，月下放歌鸾鹤唳。伦郎一去未言返，招隐无人赋丛桂。聚散于今又一时，赤墀青琐多留滞。长安咫尺不相见，松筠寂寞门长闭。端午开尊延我曹，宾从过逢得偕诣。芳糈清酤溢筵几，艾叶榴花满庭砌。兴酣徙倚前荣下，促膝相欢谈往岁。火云消尽暮天碧，空翠时时落巾袂。世事追思尽萍梗，人生那得无根蒂。嗟我亦是江湖人，感时历历惭匡济。翠管银罂不可求，细葛香罗谁复制。阄诗怀古三叹息，呜呼盛事何由继。燕俗到今传角黍，湘累终古伤兰蕙。黄金高台未萧瑟，南薰古殿犹佳丽。盍簪乍可开怀抱，弹冠且莫誇遭际。张君爱客不知暑，执热传觞转容裔。酒阑挥手谢君去，纤月当空凯风细。
答侯少参惠雁宕明茶
作者：黄佐
朝代：明

丽日依珠树，高风挹玉川。明茶分雁宕，活火瀹虹泉。海上抟扶翼，松间广乐弦。泠然清不寐，真似伏羲年。
答李一凤次见寄韵
作者：黄佐
朝代：明

洛下风尘双短鬓，梦中山雪一长镵。谋身自笑屠龙拙，应俗谁嗔看鸟贪。归去心情闻作赋，别来颜色见开缄。夜阑忽有思君句，吟倚梅花与月参。
答黎惟仁惠酒肴兼柬梁思伯
作者：黄佐
朝代：明

闭关守元命，太和摄流形。鸢鱼各自适，玄天本无声。所以谢密亲，胸次遗将迎。柬书懒不观，口实奚经营。忆昨承嘉惠，璀璨罗前庭。旨酒逾凉州，侑以果与蒸。时自斟酌之，独醉还独醒。东风吹庭绿，好鸟来嘤嘤。虽无座上宾，贲然如友生。室迩人自远，岂必长合并。尧舜几千年，其心一以精。羹墙至今在，所贵恒思诚。不见唐棣花，翩翩良可明。千里犹接迹，寤寐向班荆。龙潜且蠖诎，时哉观我生。
粤台怀古四首分韵得幽字
作者：黄佐
朝代：明

胜地经秦汉，高台近斗牛。片云浮郁水，孤月满灵洲。事往市朝变，秋来林壑幽。霸图何足问，吾得采真游。歌舞何人在，襜帷此日留。长江涵楚越，远树入燕幽。倾国嗟摎女，提兵忆路侯。绝怜张乐地，斜日下羊牛。对酒烟霞晚，裁诗天地秋。坐闻松籁迥，行爱桂岩幽。大泽龙蛇远，荒台鹿豕游。向来南海尉，辛苦事嬴刘。南武河山在，北窗花竹幽。羲皇吾所傲，秦越尔何尤。紫气通三极，沧波带十洲。悠然阅尘世，高枕白云秋。
粤台怀古四首分韵得幽字·其一
作者：黄佐
朝代：明

胜地经秦汉，高台近斗牛。片云浮郁水，孤月满灵洲。事往市朝变，秋来林壑幽。霸图何足问，吾得采真游。
粤台怀古四首分韵得幽字·其三
作者：黄佐
朝代：明

对酒烟霞晚，裁诗天地秋。坐闻松籁迥，行爱桂岩幽。大泽龙蛇远，荒台鹿豕游。向来南海尉，辛苦事嬴刘。
粤台怀古四首分韵得幽字·其二
作者：黄佐
朝代：明

歌舞何人在，襜帷此日留。长江涵楚越，远树入燕幽。倾国嗟摎女，提兵忆路侯。绝怜张乐地，斜日下羊牛。
粤台怀古四首分韵得幽字·其四
作者：黄佐
朝代：明

南武河山在，北窗花竹幽。羲皇吾所傲，秦越尔何尤。紫气通三极，沧波带十洲。悠然阅尘世，高枕白云秋。
粤山诗社试笔分得清字
作者：黄佐
朝代：明

碧山云卧倚江清，衣马何人献岁行。丽日楼台明万井，轻风箫鼓庆三城。东南漂泊嗟悬磬，西北驱驰费请缨。且向烟萝开野酌，渔樵相与话升平。
粤洲塘前丝瓜除架有感
作者：黄佐
朝代：明

回塘瓜架蔓交垂，嗟尔无知却有知。临水升高如赴约，向阳腾茂亦逢时。开花缦缦黄成绮，结实累累翠作丝。野鸟下窥惊袅娜，游鱼潜伏跃涟漪。春时把钓供诗兴，夏昼乘凉对酒卮。万籁响沉龙自舞，九皋遮遍鹤来迟。山河影动烟霏合，天地恩深雨露滋。味入庖厨常有赖，功收结构更无私。退藏直待根芽长，摇落方随岁序移。环复化机寒事里，满前松竹共心期。
粤王台怀古二首用王李二子韵
作者：黄佐
朝代：明

粤城秋日转觚棱，与客登台感废兴。孤鸟迥随云影没，野花寒带露华凝。楼船有路天低海，剑玺无踪谷变陵。留得当年歌舞地，断猿清夜啸烟藤。百年天地静风尘，吊古临觞莫怆神。鸟雀似闻弦管夜，云霞犹见绮罗春。湟关北去元通汉，肄水南来不向秦。绝胜楚台暮摇落，白蘋空对独醒人。
粤王台怀古二首用王李二子韵·其一
作者：黄佐
朝代：明

粤城秋日转觚棱，与客登台感废兴。孤鸟迥随云影没，野花寒带露华凝。楼船有路天低海，剑玺无踪谷变陵。留得当年歌舞地，断猿清夜啸烟藤。
粤王台怀古二首用王李二子韵·其二
作者：黄佐
朝代：明

百年天地静风尘，吊古临觞莫怆神。鸟雀似闻弦管夜，云霞犹见绮罗春。湟关北去元通汉，肄水南来不向秦。绝胜楚台暮摇落，白蘋空对独醒人。
精舍独酌
作者：黄佐
朝代：明

拙性妨时巧，幽居喜物迁。风帘翻乳燕，雨叶息鸣蝉。曲径寻新树，方塘试小船。陶潜臻妙理，直觉浊醪贤。
素翁先生元日书怀次韵二首
作者：黄佐
朝代：明

许身齐稷契，挥手谢巢由。鹊起千人悦，龙飞万国休。王春随听履，卿月照稽谋。一任云庄上，莺花锁鹭洲。归兴凭谁语，裁诗每自怜。草青壶峤外，鸥白影池前。淑气通嘉石，祥飙洒列钱。即看吾道在，行止信皇天。
素翁先生元日书怀次韵二首·其一
作者：黄佐
朝代：明

许身齐稷契，挥手谢巢由。鹊起千人悦，龙飞万国休。王春随听履，卿月照稽谋。一任云庄上，莺花锁鹭洲。
素翁先生元日书怀次韵二首·其二
作者：黄佐
朝代：明

归兴凭谁语，裁诗每自怜。草青壶峤外，鸥白影池前。淑气通嘉石，祥飙洒列钱。即看吾道在，行止信皇天。
紫云观易台为薛吏部题
作者：黄佐
朝代：明

鸣鹤振远皋，潜龙耀灵渊。懿彼庐山曲，栖兹高蹈贤。紫云结兰若，孤峰霭炉烟。筑台躆幽胜，迎风概中天。侁侁衾佩集，琐琐圭符捐。观易研众妙，洗心由浩然。开轩丹巘入，承宇青霞连。编韦会至赜，舍瑟成真筌。虽生姬孔后，已悟羲皇前。汇征谢嘉遁，道以时屡迁。垂光虹蜺上，永怀丘壑年。
续王冕梅花诗梦中作
作者：黄佐
朝代：明

猎猎北风吹角巾，巡檐索笑转相亲。疏枝交影长疑雪，冷蕊含香似养神。月下径蹊偏胜晓，水边篱落暗传春。相思一夜罗浮梦，隔陇惟应寄远人。
绯桃
作者：黄佐
朝代：明

手种绯桃树，今成满院春。垂垂堪系马，脉脉似怀人。绿水浮天镜，红霞隔世尘。向平毕婚嫁，好在武陵津。
缁尘
作者：黄佐
朝代：明

缁尘休问旧貂裘，十月轻衫试薄游。春事只看芳草变，清尊聊尽白云求。雪车冰柱燕山路，枫叶芦花楚水舟。偶忆少年成独笑，夜调玄鹤上丹丘。
缓步
作者：黄佐
朝代：明

缓步珠江上，烟山迭献新。日高桃炫昼，风定鸟鸣春。把钓须谋酒，扬舲恰爱人。悠然吾羡汝，天宇渐为邻。
罗浮朱明洞二首
作者：黄佐
朝代：明

萝茑阴阴径树斜，东风吹处尽闲花。前身自是轩辕集，笑指朱明是我家。卜筑朱明五百年，芒鞋重踏旧云烟。山灵只恐频归去，微雨潇潇锁洞天。
罗浮朱明洞二首·其一
作者：黄佐
朝代：明

萝茑阴阴径树斜，东风吹处尽闲花。前身自是轩辕集，笑指朱明是我家。
罗浮朱明洞二首·其二
作者：黄佐
朝代：明

卜筑朱明五百年，芒鞋重踏旧云烟。山灵只恐频归去，微雨潇潇锁洞天。
罗浮朱明洞缓声歌三首
作者：黄佐
朝代：明

朗朗朱光晶，肃肃朱火兵。朱旗化岞崿，蔟叠环朱明。耀真肇丹台，飞云概紫清。于景守劫仞，罡风运流铃。左摄白元尊，右襟交无英。同归太信根，桃康保黄宁。晓发黄龙洞，夜宿朱明天。朱明何高高，大罗相连延。元始命天真，授我云篆篇。九光驻飞鞅，三华返胎辕。上窥无复色，下际宁有渊。永言保冲虚，冥心同太玄。晨阳避玄仞，琅霄敞飙台。濯濯鹤上仙，缤翻乘雨来。水帘发红泉，金沙灿璚瑰。琳和殷珠树，扶光入东隈。鼓轮漱胎息，混合神风回。元命归太初，千椿尚婴孩。
罗浮朱明洞缓声歌三首·其一
作者：黄佐
朝代：明

朗朗朱光晶，肃肃朱火兵。朱旗化岞崿，蔟叠环朱明。耀真肇丹台，飞云概紫清。于景守劫仞，罡风运流铃。左摄白元尊，右襟交无英。同归太信根，桃康保黄宁。
罗浮朱明洞缓声歌三首·其三
作者：黄佐
朝代：明

晨阳避玄仞，琅霄敞飙台。濯濯鹤上仙，缤翻乘雨来。水帘发红泉，金沙灿璚瑰。琳和殷珠树，扶光入东隈。鼓轮漱胎息，混合神风回。元命归太初，千椿尚婴孩。
罗浮朱明洞缓声歌三首·其二
作者：黄佐
朝代：明

晓发黄龙洞，夜宿朱明天。朱明何高高，大罗相连延。元始命天真，授我云篆篇。九光驻飞鞅，三华返胎辕。上窥无复色，下际宁有渊。永言保冲虚，冥心同太玄。
罗浮瑶台石
作者：黄佐
朝代：明

磊磊瑶池畔，亭亭宝积西。孤根通碧落，彩色化虹霓。飘泊怜湘燕，沉冥笑蜀犀。台前看不厌，坐见玉绳低。
罗浮道中
作者：黄佐
朝代：明

献岁罗浮约，偕游及仲春。红芳随马翼，绿水带龙津。雨蹬跻攀捷，烟峦变态神。回看早炊处，独树迥无邻。
罗浮酥醪观
作者：黄佐
朝代：明

安期生，饮天浆。醉后一嘘噏，水露化作酥醪香。飙骖陵羽已飞去，玄丘漠漠雪茫茫。葛洪得丹砂，炼向安期家。河车转运随日华，丹城亦得觞九霞。天端比翼不可见，碧涧菖蒲开紫花。
罗浮钓鳌石有怀罗豫章先生
作者：黄佐
朝代：明

任公昔垂钓，超然龙伯先。巨鳌一入手，纶竿都弃捐。镇此蓬山下，化石今千年。共惟豫章翁，拂石开苍烟。坐观万物备，胸中罗九天。正如得巨鳌，不悄图小鲜。泉源涵有象，松风韵无弦。冥栖不复见，悠悠东逝川。
罗浮青霞谷赠甘泉
作者：黄佐
朝代：明

青霞谷中飘紫烟，谁其栖者甘泉仙。云边放鹤啄瑶草，雨后呼龙耕玉田。梅花不作翠羽梦，薤叶细写朱云篇。冲虚昨雨自高枕，晓来同话羲皇年。
翕云三章章八句黄钟清宫
作者：黄佐
朝代：明
体裁：四言诗

油油翕云，维龙之朋。君子来思，球瑟和鸣。和鸣鼓庸，篚帛既共。式愉式诲，君子攸躬。（一章）油油翕云，维龙之遒。君子来思，鼓瑟鸣球。德辉孔周，云胡曾不我留。饮此芳醑，俾我昭受尔休。（二章）油油翕云，维龙之光。君子来思，球瑟锵锵。球瑟锵锵，匪曰大康。饮此芳醑，以俾我尚于中行。（三章）
翩翩者鹤贺吴子重闱荣寿三首
作者：黄佐
朝代：明

亭亭州山阴，松竹何青青。上有九苞羽，下有千岁苓。栖息东王公，照耀南极星。鹍弦沸瑶席，绣幄开云屏。奕叶惠文冠，执法天子庭。佩结苍精龙，金绯明玉映。欢声彻霄汉，恩波告冥冥。宝日皛皛宣重光。玄冬丹峤瑶草芳。笙鸣瑟作广乐张。清歌妙舞回鸣珰。豸冠鹤发庞眉苍。振缨峨弁纷满堂。盈阶玉树侑王觞。瑞枣如瓜笑且尝。万岁千秋长乐康。
翩翩者鹤贺吴子重闱荣寿三首·其一
作者：黄佐
朝代：明

亭亭州山阴，松竹何青青。上有九苞羽，下有千岁苓。栖息东王公，照耀南极星。鹍弦沸瑶席，绣幄开云屏。奕叶惠文冠，执法天子庭。佩结苍精龙，金绯明玉映。欢声彻霄汉，恩波告冥冥。
翩翩者鹤贺吴子重闱荣寿三首·其三
作者：黄佐
朝代：明

翩翩者鹤，鸣于菀林。其子和之，载好其音。念我重华，龙光是临。天子万寿，言慰我心。有鹤翩翩，鸣于菀柳。其子从之，亦翯其首。念我重华，锡此黄耇。言慰我心，天子万寿。
翩翩者鹤贺吴子重闱荣寿三首·其二
作者：黄佐
朝代：明

宝日皛皛宣重光。玄冬丹峤瑶草芳。笙鸣瑟作广乐张。清歌妙舞回鸣珰。豸冠鹤发庞眉苍。振缨峨弁纷满堂。盈阶玉树侑王觞。瑞枣如瓜笑且尝。万岁千秋长乐康。
肇庆李东渠中丞邀游洒然亭次韵二首
作者：黄佐
朝代：明

岭海栖迟有岁年，草堂今喜识高贤。钓残野水从鱼乐，锄罢寒葵带露鲜。世事驱驰真梦里，天涯谈笑且尊前。朔云他雨劳相问，犹记萍踪自洒然。崧台今夕是何年，投辖倾杯见此贤。半亩方塘开罨画，一亭明月共澄鲜。习池已觉心俱醉，宣室还看席屡前。勋业古来戎马地，可能无意勒燕然。
肇庆李东渠中丞邀游洒然亭次韵二首·其一
作者：黄佐
朝代：明

岭海栖迟有岁年，草堂今喜识高贤。钓残野水从鱼乐，锄罢寒葵带露鲜。世事驱驰真梦里，天涯谈笑且尊前。朔云他雨劳相问，犹记萍踪自洒然。
肇庆李东渠中丞邀游洒然亭次韵二首·其二
作者：黄佐
朝代：明

崧台今夕是何年，投辖倾杯见此贤。半亩方塘开罨画，一亭明月共澄鲜。习池已觉心俱醉，宣室还看席屡前。勋业古来戎马地，可能无意勒燕然。
腊后登谪仙楼
作者：黄佐
朝代：明

任城城南楼突兀，雪花飞后梅花出。云里朔冰如白虹，东风旦夕来披拂。金龟换酒忆当年，鼙鼓几曾惊醉眠。夜郎回望长安日，济水不到峨眉天。鉴湖鲸月亦安在，但见黄河入沧海。我来大笑歌阳春，洪波渺渺开龙鳞。
腊日有感
作者：黄佐
朝代：明

镐京腊日开芳宴，春满仙桃侍九重。击壤只今垂白发，挥杯何处觅黄封。金銮每见瑶词妙，玉兔长闻瑞气浓。寄与掖垣风月道，别来谁听景阳钟。
腊月十日奉迎大驾纪事二首
作者：黄佐
朝代：明

奏凯欢呼大驾回，一时和气满燕台。端门日丽龙旗入，驰道风清凤吹来。九庙神灵真有托，百年文运定重开。都人此日瞻依切，共说君王有将才。铙歌鼙鼓尽天声，亭旆金缯载道迎。上将独乘千里骏，义儿多领四家兵。车悬虎豹知蒐狝，架叠鲸鲵报武成。从此鼎彝书镇国，汉文徒幸亚夫营。
腊月十日奉迎大驾纪事二首·其一
作者：黄佐
朝代：明

奏凯欢呼大驾回，一时和气满燕台。端门日丽龙旗入，驰道风清凤吹来。九庙神灵真有托，百年文运定重开。都人此日瞻依切，共说君王有将才。
腊月十日奉迎大驾纪事二首·其二
作者：黄佐
朝代：明

铙歌鼙鼓尽天声，亭旆金缯载道迎。上将独乘千里骏，义儿多领四家兵。车悬虎豹知蒐狝，架叠鲸鲵报武成。从此鼎彝书镇国，汉文徒幸亚夫营。
腊月立春感怀次梁南皋韵三首
作者：黄佐
朝代：明

岁晚春阳开淑景，海滨林薄振暄风。朱门杂沓笙歌里，皂帽逍遥水石中。南国暖回莺易至，北河冰结鹢难通。沉香亭上花应发，谁奏清平入汉宫。粤城歌吹晓纷纷，隐几萧条实饱闻。生菜又从年里见，彩花曾向御前分。有情北雁随迟日，无赖西郊自密云。最羡梁鸿诗律好，五噫何事怅离群。萱草淩寒先自生，皋禽掠暖复交鸣。百年未满秖须醉，万事逢新殊可惊。楚地雪霜当岭尽，粤台云物到春明。登临一笑人间世，犹有沧浪堪濯缨。
腊月立春感怀次梁南皋韵三首·其一
作者：黄佐
朝代：明

岁晚春阳开淑景，海滨林薄振暄风。朱门杂沓笙歌里，皂帽逍遥水石中。南国暖回莺易至，北河冰结鹢难通。沉香亭上花应发，谁奏清平入汉宫。
腊月立春感怀次梁南皋韵三首·其三
作者：黄佐
朝代：明

萱草淩寒先自生，皋禽掠暖复交鸣。百年未满秖须醉，万事逢新殊可惊。楚地雪霜当岭尽，粤台云物到春明。登临一笑人间世，犹有沧浪堪濯缨。
腊月立春感怀次梁南皋韵三首·其二
作者：黄佐
朝代：明

粤城歌吹晓纷纷，隐几萧条实饱闻。生菜又从年里见，彩花曾向御前分。有情北雁随迟日，无赖西郊自密云。最羡梁鸿诗律好，五噫何事怅离群。
至后诸郎中子兴过草堂寻梅登玄览台循城墙而归集杜句以纪其事
作者：黄佐
朝代：明

茅斋寄在少城隈，冬至阳生春又来。万里相逢贪握手，百年多病独登台。短墙若在从残草，皂盖宁忘折野梅。正是江南好风景，蓬门今始为君开。
至日偶成
作者：黄佐
朝代：明

天南南至暖如春，向晓祥云捧日轮。旅雁似嫌关塞冷，野梅应笑岁时新。洗兵力欲翻银汉，鸣佩心犹侍玉宸。岭海阳回真乐事，调和葭琯是何人。
至日斋居次顾东桥韵
作者：黄佐
朝代：明

秣陵至日忆长安，两地威仪尽汉官。台近凤凰云物适，梦回鳷鹊曙光寒。黄钟雅调知音少，白雪高才欲和难。独坐玉亭怀旧侣，疏篁移月过阑干。
舟中夜宴赠别胡苏州
作者：黄佐
朝代：明

荡楫语深夜，知君怀草堂。微云开震泽，锦瑟奏伊凉。飒飒满红树，翩翩飞紫凰。曲终酒亦醉，明日各殊方。
舟中漫兴五首
作者：黄佐
朝代：明

璧月团团玉镜台，照人怀抱霎时开。无情最是芦包水，不共西南一路来。胥江儿女多浣纱，道傍闻有莫愁家。莫愁荡桨向何处，杨柳萧萧啼暮鸦。宋朝栈道接烟霄，今日荒蹊没断桥。花洞蛮歌喧逻口，竹房僧梵落山腰。横石矶边秋水生，浈阳峡上鶗鴂鸣。船头客子不能睡，对月长歌到五更。河汉盈盈夜遽央，淡日欲出流云凉。捲帘默坐看流水，风送一番松桂香。
舟中漫兴五首·其一
作者：黄佐
朝代：明

璧月团团玉镜台，照人怀抱霎时开。无情最是芦包水，不共西南一路来。
舟中漫兴五首·其三
作者：黄佐
朝代：明

宋朝栈道接烟霄，今日荒蹊没断桥。花洞蛮歌喧逻口，竹房僧梵落山腰。
舟中漫兴五首·其二
作者：黄佐
朝代：明

胥江儿女多浣纱，道傍闻有莫愁家。莫愁荡桨向何处，杨柳萧萧啼暮鸦。
舟中漫兴五首·其五
作者：黄佐
朝代：明

河汉盈盈夜遽央，淡日欲出流云凉。捲帘默坐看流水，风送一番松桂香。
舟中漫兴五首·其四
作者：黄佐
朝代：明

横石矶边秋水生，浈阳峡上鶗鴂鸣。船头客子不能睡，对月长歌到五更。
舟度彭蠡遇风作
作者：黄佐
朝代：明

奔策遵玄渚，扬帆向紫都。遥林吹地籁，巨浪舞天吴。汇泽开长道，风飙动壮图。扶摇自有适，何必美游凫。
舟次韶州奉怀黎韶山用赠行韵
作者：黄佐
朝代：明

对酒联舟忽异乡，曲江回望粤山长。九成台上箫韶远，二相楼前草木香。春殿独摇苍水佩，秋风偏洒碧荷裳。徘徊家国情何限，云白天青自一方。
花朝写怀
作者：黄佐
朝代：明

雨后园林生午凉，登台持酒兴偏长。遥山带日曈昽碧，曲径浮花淡荡香。蓟北昨曾妆玉节，潮南今复动牙璋。春来驿使传消息，却喜蓬莱是帝乡。
花首台
作者：黄佐
朝代：明

紫府仙人碧玉车，往来花首日传书。玄机浩劫皆云篆，葛令新裁锦不如。
苍梧初发
作者：黄佐
朝代：明

苍梧北望尽蛮荒，云黑山青烟雾黄。旌旆行随日隐见，蒙冲坐觉天低昂。鼋鼍乘雨出岩穴，翡翠挟春鸣桄榔。旅怀历乱不可尽，芳草萋萋弥岸长。
苍梧言归口号
作者：黄佐
朝代：明

十载行囊一素琴，寥寥天地几知音。渊明已有归来赋，和靖初无禄养心。北郭晚田堪白酒，东篱秋菊尽黄金。扁舟一去随明月，回望苍梧空绿阴。
苦热
作者：黄佐
朝代：明

月淡万籁寂，更寒百蛩语。道人据槁梧，挥扇自驱暑。
苦雨
作者：黄佐
朝代：明

即看苍翠逐人来，何限藩篱向水开。北极云烟连粤树，南溟波浪接燕台。蘅皋惯见蛟龙舞，草屋长闻燕雀回。自笑野夫贫亦得，小楼高枕胜蓬莱。
英德别杜生兄弟
作者：黄佐
朝代：明

扁舟六月度浈水，英德县前鲈已肥。别尔弟兄难废酒，驱人岐路易沾衣。沧江急雨群龙出，古峡闲云独鹤飞。返棹相看情不断，倚门真觉梦同归。
荆庭春恨和潘源鲁
作者：黄佐
朝代：明

东风庭院雨丝丝，姜被寒生梦后悲。浅绿正添鸿雁沼，轻红初上鹡鸰枝。流年未觉音尘尽，往事空诒肺腑知。断送一番吟鬓白，可怜荆树似秋时。
草堂七夕二首
作者：黄佐
朝代：明

开尊当巧夕，步屧过寒塘。石径犹迂曲，天衢更渺茫。噞喁摇密藻，熠耀照疏篁。脉脉明河上，何人见报章。星汉经年别，机丝此夜情。微云双鹊度，细草一蛩鸣。客暑销蕲簟，雄风满粤城。不须论巧拙，吾自爱秋清。
草堂七夕二首·其一
作者：黄佐
朝代：明

开尊当巧夕，步屧过寒塘。石径犹迂曲，天衢更渺茫。噞喁摇密藻，熠耀照疏篁。脉脉明河上，何人见报章。
草堂七夕二首·其二
作者：黄佐
朝代：明

星汉经年别，机丝此夜情。微云双鹊度，细草一蛩鸣。客暑销蕲簟，雄风满粤城。不须论巧拙，吾自爱秋清。
草堂与诸生二首
作者：黄佐
朝代：明

吾爱秋日佳，萧然适我怀。良朋日相觌，众芳未云衰。朱光覃雾泽，绿水间云涯。中塘集凫雁，接翼鸣喈喈。蜻蜓振其羽，翾飞亦徘徊。物色每如此，会盍何当乖。九罭得鲂鲤，薄言同举杯。虽无钟石奏，意志中自谐。巢居托松柏，迟莫犹能来。采菊登高冈，崎岖行苦饥。顾见坂田中，粲粲金满枝。芳馨不在远，中心胡乃遗。缅怀王子乔，弃俗乘云螭。寄言青鸾鸟，瑶华杳难期。蹠实会有程，排虚非所知。县圃不可即，仙夫诚已希。白榆何历历，无根自相依。霣地硁然石，乃为人所嗤。
草堂与诸生二首·其一
作者：黄佐
朝代：明

吾爱秋日佳，萧然适我怀。良朋日相觌，众芳未云衰。朱光覃雾泽，绿水间云涯。中塘集凫雁，接翼鸣喈喈。蜻蜓振其羽，翾飞亦徘徊。物色每如此，会盍何当乖。九罭得鲂鲤，薄言同举杯。虽无钟石奏，意志中自谐。巢居托松柏，迟莫犹能来。
草堂与诸生二首·其二
作者：黄佐
朝代：明

采菊登高冈，崎岖行苦饥。顾见坂田中，粲粲金满枝。芳馨不在远，中心胡乃遗。缅怀王子乔，弃俗乘云螭。寄言青鸾鸟，瑶华杳难期。蹠实会有程，排虚非所知。县圃不可即，仙夫诚已希。白榆何历历，无根自相依。霣地硁然石，乃为人所嗤。
草堂别友人集杜句
作者：黄佐
朝代：明

倚江楠树草堂前，忽漫相逢是别筵。纵酒欲谋良夜醉，将诗不必万人传。朝廷衮职谁能补，乡里衣冠不乏贤。此别应须各弩力，浊醪粗饭任吾年。
草堂喜诸生至
作者：黄佐
朝代：明

男儿须读五车书，老马为驹总不虚。剑佩冲星聊暂拔，草茅无径欲教锄。病躯动觅藜床坐，懒性从来水竹居。高阁捲帘图画里，曳裾终日盛文儒。
草堂夜坐四首
作者：黄佐
朝代：明

浪迹少城偎，衡茅向水开。闭门青嶂合，卷幔白鸥来。地僻清虚洞，天高玄览台。坐闻松籁起，竟夕思悠哉。越台舒啸罢，燕树去人遥。寓目成今古，冥心谢市朝。枝间乌鸟乐，陇上白云飘。萧洒不知晚，空江自落潮。性僻群鱼鸟，家贫足蕨薇。偶寻瑶草去，时共暮樵归。野色入河汉，钟声连翠微。云鹏有奇翼，不为稻粱飞。云卧开丹牖，瑶天四望通。虞弦徒解阜，楚客谩雌雄。万壑收虚籁，千林息断蓬。何当秋色里，一叶咏梧桐。
草堂夜坐四首·其一
作者：黄佐
朝代：明

浪迹少城偎，衡茅向水开。闭门青嶂合，卷幔白鸥来。地僻清虚洞，天高玄览台。坐闻松籁起，竟夕思悠哉。
草堂夜坐四首·其三
作者：黄佐
朝代：明

性僻群鱼鸟，家贫足蕨薇。偶寻瑶草去，时共暮樵归。野色入河汉，钟声连翠微。云鹏有奇翼，不为稻粱飞。
草堂夜坐四首·其二
作者：黄佐
朝代：明

越台舒啸罢，燕树去人遥。寓目成今古，冥心谢市朝。枝间乌鸟乐，陇上白云飘。萧洒不知晚，空江自落潮。
草堂夜坐四首·其四
作者：黄佐
朝代：明

云卧开丹牖，瑶天四望通。虞弦徒解阜，楚客谩雌雄。万壑收虚籁，千林息断蓬。何当秋色里，一叶咏梧桐。
草堂夜坐有怀梁南皋用韵集杜二首
作者：黄佐
朝代：明

琴瑟几杖柴门幽，请公一来开我愁。夜如何其初促膝，岁云莫矣增离忧。飘零已是沧浪客，角壮翻同麋鹿游。走觅南邻爱酒伴，江花未尽会江楼。东流之外西日微，羲和叠送将安归。江中淘河嚇飞燕，天上浮云如白衣。即事非今亦非古，暂时相赏莫相违。因知贫病人须弃，独立苍茫自咏诗。
草堂夜坐有怀梁南皋用韵集杜二首·其一
作者：黄佐
朝代：明

琴瑟几杖柴门幽，请公一来开我愁。夜如何其初促膝，岁云莫矣增离忧。飘零已是沧浪客，角壮翻同麋鹿游。走觅南邻爱酒伴，江花未尽会江楼。
草堂夜坐有怀梁南皋用韵集杜二首·其二
作者：黄佐
朝代：明
体裁：七言律诗

东流之外西日微，羲和叠送将安归。江中淘河吓飞燕，天上浮云如白衣。即事非今亦非古，暂时相赏莫相违。因知贫病人须弃，独立苍茫自咏诗。
草堂夜坐有怀梁南皋用韵集杜二首·其二
作者：黄佐
朝代：明

东流之外西日微，羲和叠送将安归。江中淘河嚇飞燕，天上浮云如白衣。即事非今亦非古，暂时相赏莫相违。因知贫病人须弃，独立苍茫自咏诗。
草堂夜饯陈两江大尹集杜句
作者：黄佐
朝代：明

琴瑟几杖柴门幽，独立缥缈之飞楼。青眼高歌望吾子，不减昔时陈太丘。夜如何其初促膝，岁云莫矣增离忧。百壶且试开怀抱，一躯交态何悠悠。漂零已是沧浪客，每语见许文章伯。人生交契无老少，酒酣耳热忘头白。济世宜引英俊人，大贤为政即多闻。邦人思之比父母，世上儿子徒纷纷。近闻下诏喧都邑，青春复随冠冕入。神倾意豁真佳士，会是排风有毛质。扬眉结义黄金台，客行岁晚尤相催。牙樯捩柂青楼远，鲸鱼跋浪沧溟开。君不见犬戎锁甲闻丹极，费心姑息是一役。三城守边却可图，独使至尊忧社稷。君不见蓬莱宫阙对南山，齐纨鲁缟车班班。高马达官厌酒肉，岂可久坐王侯间。吾为子起歌都护，白沙翠竹江村暮。杜鹃不来猿狖寒，潜龙无声老蛟怒。百年世事不胜悲，比屋豪华固难数。文章有神交有道，富贵何如草头露。衣冠是日朝天子，秦城楼阁烟花里。香飘合殿春风转，蛱蝶飞来黄鹂语。致君尧舜付公等，各使苍生有环堵。会送夔龙集凤池，万岁千秋奉明主。
草堂对雨
作者：黄佐
朝代：明

一亩宫墙傍翠微，雨中吟望澹忘归。烟深石洞苍苔入，水满银塘白鹭飞。室已罄悬仍爱酒，身如柴立强胜衣。穷愁消尽缘何事，九陌尘清万井肥。
草堂招汤处士民悦饮集杜句
作者：黄佐
朝代：明

君不见韝上鹰，万里寒江只一日。焉能作堂上燕，可怜处处巢居室。大夫垂名动万年，会是排风有毛质。天意冲寒欲放梅，江上徒逢袁绍杯。酒阑击剑蛟龙吼，山根鳣鲔随云雷。男儿生无所成头皓白，我能拔尔仰塞磊落之奇才。速宜相就饮一斗，丝管啁啾空翠来，如何不饮令心哀。
草堂踏月二首
作者：黄佐
朝代：明

飞鞅登古台，抱膝睎天路。紫微何苍苍，玄化莽回互。阳鸟来不息，江南正霜露。飘风振虚壑，海涛自吞吐。世涂渺无端，玉衡有常度。僾焉怀古今，行歌写衷素。逍遥水上鹭，倏忽云中翔。阜螽跃衰草，亦知明月光。群动夜不息，玄天函百昌。二虫何为尔，高下自有常。纵浪大化中，洪涛浩茫茫。自非松柏姿，日夕焜以黄。慨彼风中叶，悠悠安所将。
草堂踏月二首·其一
作者：黄佐
朝代：明

飞鞅登古台，抱膝睎天路。紫微何苍苍，玄化莽回互。阳鸟来不息，江南正霜露。飘风振虚壑，海涛自吞吐。世涂渺无端，玉衡有常度。僾焉怀古今，行歌写衷素。
草堂踏月二首·其二
作者：黄佐
朝代：明

逍遥水上鹭，倏忽云中翔。阜螽跃衰草，亦知明月光。群动夜不息，玄天函百昌。二虫何为尔，高下自有常。纵浪大化中，洪涛浩茫茫。自非松柏姿，日夕焜以黄。慨彼风中叶，悠悠安所将。
草堂避暑四首
作者：黄佐
朝代：明

林壑谒苍苍，层崖曲抱塘。闭门蛙鼓竞，欹枕鸽铃长。霞珥混斜照，炎威连大荒。冥心对鹥鹭，将尔共沧浪。隐几消永日，薰风摇紫薇。钩帘一以眺，绿水近岩扉。嗒尔烟光夕，居然尘事稀。翩翩松上鹤，遥带白云归。蹙啸延清籁，长谣集绪风。岭云偏向北，郁水亦流东。地切三边戍，天开万寿宫。飞仙挟明月，应得到崆峒。徙倚碧氛氲，行歌许鹤闻。剪茅通月色，攒石聚霞文。袅袅竹到水，喤喤钟度云。悠然俯尘世，天外自为群。
草堂避暑四首·其一
作者：黄佐
朝代：明

林壑谒苍苍，层崖曲抱塘。闭门蛙鼓竞，欹枕鸽铃长。霞珥混斜照，炎威连大荒。冥心对鹥鹭，将尔共沧浪。
草堂避暑四首·其三
作者：黄佐
朝代：明

蹙啸延清籁，长谣集绪风。岭云偏向北，郁水亦流东。地切三边戍，天开万寿宫。飞仙挟明月，应得到崆峒。
草堂避暑四首·其二
作者：黄佐
朝代：明

隐几消永日，薰风摇紫薇。钩帘一以眺，绿水近岩扉。嗒尔烟光夕，居然尘事稀。翩翩松上鹤，遥带白云归。
草堂避暑四首·其四
作者：黄佐
朝代：明

徙倚碧氛氲，行歌许鹤闻。剪茅通月色，攒石聚霞文。袅袅竹到水，喤喤钟度云。悠然俯尘世，天外自为群。
草堂酌别刘仙令
作者：黄佐
朝代：明

东方之日赤轮囷，照我庭前双树根。仙凫到门化飞舄，神鱼入网开清尊。南归暂与山水会，北去莫受风尘昏。玉墀青琐寄消息，夜夜梅花劳梦魂。
草堂饯别诸生偶成三首
作者：黄佐
朝代：明

篱边野外多众芳，中有松柏参天长。落花游丝白日静，玉杯锦席高云凉。舟辑渺然自此去，人生会合不可常。卧龙跃马俱黄土，金谷铜驼非故乡。浊醪粗饭任吾年，自断此生休问天。衮职曾无一字补，将诗不必万人传。深山大泽龙蛇远，复道重楼锦绣悬。一卧沧江惊岁晚，断肠分手各风烟。独宿江城蜡炬残，匣琴流水自须弹。浮云不负青春色，玉座应悲白露团。复有楼台衔暮景，也从江槛落风湍。看君谊着五乔履，直道无忧行路难。
草堂饯别诸生偶成三首·其一
作者：黄佐
朝代：明

篱边野外多众芳，中有松柏参天长。落花游丝白日静，玉杯锦席高云凉。舟辑渺然自此去，人生会合不可常。卧龙跃马俱黄土，金谷铜驼非故乡。
草堂饯别诸生偶成三首·其三
作者：黄佐
朝代：明

独宿江城蜡炬残，匣琴流水自须弹。浮云不负青春色，玉座应悲白露团。复有楼台衔暮景，也从江槛落风湍。看君谊着五乔履，直道无忧行路难。
草堂饯别诸生偶成三首·其二
作者：黄佐
朝代：明

浊醪粗饭任吾年，自断此生休问天。衮职曾无一字补，将诗不必万人传。深山大泽龙蛇远，复道重楼锦绣悬。一卧沧江惊岁晚，断肠分手各风烟。
荔枝酒诗奉答麦乔齐
作者：黄佐
朝代：明

轻红重碧酝初开，稚子喧呼洗旧罍。草草蔬肴延客坐，纷纷蜂蝶逐人来。曲江有赋空凫藻，河朔无诗岂骏材。照眼榴花莫相笑，年年那肯独衔杯。
莫春朝陵西游次张石川韵十首
作者：黄佐
朝代：明

东风阁雨漫经春，日暖陵园绿未匀。多少柳绵随燕子，宫监犹望属车尘。胡马长窥白草凋，神宫休道紫台遥。日斜堪望交河戍，风急如闻瀚海潮。隧道前头御路平，春来雨露不胜情。路人曾见官家过，翠幔红妆逐辇行。天寿山前云出虹，玉泉长在柳阴中。五风十雨多禾黍，野老开来说孝宗。山陵重构集戎机，旧日明楼燕自飞。琬琰已教金作砺，松楸还见翠成围。青袍白马泰陵行，十五年前路惯经。一诵君诗一惆怅，几回赓和几回停。紫翠南头楼殿开，燕门王气亦雄哉。中兴此日经营力，重见诗人咏子来。缓辔微吟鸟亦歌，沙河迟日水增波。为飏圣教光千古，还与寰区保太和。西湖闻道泛龙舟，紫盖黄旗照碧流。奎藻万年华宇宙，矢歌何日复来游。宫前唱礼鼓钟急，马上发行星斗稀。咏向风林真自得，莫春疑是舞雩归。
莫春朝陵西游次张石川韵十首·其一
作者：黄佐
朝代：明

东风阁雨漫经春，日暖陵园绿未匀。多少柳绵随燕子，宫监犹望属车尘。
莫春朝陵西游次张石川韵十首·其七
作者：黄佐
朝代：明

紫翠南头楼殿开，燕门王气亦雄哉。中兴此日经营力，重见诗人咏子来。
莫春朝陵西游次张石川韵十首·其三
作者：黄佐
朝代：明

隧道前头御路平，春来雨露不胜情。路人曾见官家过，翠幔红妆逐辇行。
莫春朝陵西游次张石川韵十首·其九
作者：黄佐
朝代：明

西湖闻道泛龙舟，紫盖黄旗照碧流。奎藻万年华宇宙，矢歌何日复来游。
莫春朝陵西游次张石川韵十首·其二
作者：黄佐
朝代：明

胡马长窥白草凋，神宫休道紫台遥。日斜堪望交河戍，风急如闻瀚海潮。
莫春朝陵西游次张石川韵十首·其五
作者：黄佐
朝代：明

山陵重构集戎机，旧日明楼燕自飞。琬琰已教金作砺，松楸还见翠成围。
莫春朝陵西游次张石川韵十首·其八
作者：黄佐
朝代：明

缓辔微吟鸟亦歌，沙河迟日水增波。为飏圣教光千古，还与寰区保太和。
莫春朝陵西游次张石川韵十首·其六
作者：黄佐
朝代：明

青袍白马泰陵行，十五年前路惯经。一诵君诗一惆怅，几回赓和几回停。
莫春朝陵西游次张石川韵十首·其十
作者：黄佐
朝代：明

宫前唱礼鼓钟急，马上发行星斗稀。咏向风林真自得，莫春疑是舞雩归。
莫春朝陵西游次张石川韵十首·其四
作者：黄佐
朝代：明

天寿山前云出虹，玉泉长在柳阴中。五风十雨多禾黍，野老开来说孝宗。
莲亭奉南渭王宴中作
作者：黄佐
朝代：明

菟园启瑶构，灵沼竞芳鲜。莲花何晔晔，莲叶何田田。耀魄泛空波，神飙起中天。馨香入襟袖，把酒心茫然。懿此出深滓，素质虚以圆。本无枝与蔓，何惧外物牵。缅怀君子德，冥心入冲玄。嘉宾从南来，浩倡协虞弦。闾阎一以阜，民愠从兹捐。徽音彻穹垕，清欢眇云烟。思为双飞鹤，接翅浮漪涟。
董学士父母受封
作者：黄佐
朝代：明

桂坊秋早竹书成，紫诰貤封荷圣情。天与北门添盛事，人依南斗颂长生。碧鸡山下棠阴合，丹凤楼前日色明。笑领龙章齐举案，一麾今觉到蓬瀛。
蒋少傅约游湘山阻雨不果招陈宋卿同宴湘皋书屋
作者：黄佐
朝代：明

湘山韫奇秀，浩然歌远游。晞发思春阳，众芳薆曾丘。星车夙言驾，六辔一何柔。密云翳扶木，蜚雨洒道周。亮无精诚格，皇穹浩悠悠。弭节升公堂，绮筵罗玉羞。晤言获饱德，良友副所求。弹冠谢荐达，缓带成淹留。黄鹄拚拚飞，所览在九州。而我方永怀，山川空阻修。自非采兰杜，何由结绸缪。愿回烛龙照，庶以写我忧。
虎丘怀古
作者：黄佐
朝代：明

寂寞吴王国，笙歌入海云。夫椒先自败，于越遂能军。月落苧萝冷，花深麋鹿群。千年金虎去，谁守阖闾坟。
虚谷歌赠郭先生
作者：黄佐
朝代：明

苍碧相围云接山，结庐中谷心自闲。深林无人野芳发，坐啸行歌响相答。白驹仰秣瑶瑟希，足音不闻孤掩扉。翛然默坐圜虚里，万壑无声月如水。
蜀道行送王侍讲之四川参政
作者：黄佐
朝代：明

蜀道平，平如砥，沃野烟绵亘千里。岷江浩浩浮元气，剑阁石门相向起。锦官城中春意动，玉户金缸艳桃李。郫筒沽取不费钱，醉唱巴渝满山市。比屋繁华渐非昔，帝遣词臣振纲纪。王夫子，起邹鲁，黼黻心胸炳如虎。弱冠排门见毛质，石室兰台奉明主。手持彤琯耀日月，口授丹书动雷雨。迩来暂辍承明直，紫绶金章莅兹土。薇垣浩啸赞玄化，坐使苍生有环堵。君不见汉家使蜀称三王，君岂其裔当传芳。格天自合有经济，谕俗不独工文章。回车叱驭信忠孝，碧鸡金马殊荒唐。维舟三峡访千古，噭噭青猿啼夜霜。君不见浣花溪古霜枫赤，洗墨池荒烟草碧。古来名胜乃如此，往往江山尽陈迹。丈夫立身贵不朽，百炼精钢万钧力。他日调羹气益振，此别传觞醉何惜。星车迢迢出蓬瀛，问君何时朝紫清。秋风吹衣白露堕，执手踟蹰空复情。高梧参天鸾凤集，雄剑跃地蛟龙鸣。宫花院柳送愁色，孤鹜落霞随去旌。玉壶酒尽情难尽，矫首长安空月明。
衢村书屋三首为范宪副题
作者：黄佐
朝代：明

天衢何坦坦，乃在东瓯阳。和风荡原隰，戴胜鸣高桑。课耕有馀闲，击缶歌慨慷。世途方好径，而我循其常。车马带倾覆，贫贱起膏粱。不见陵陂麦，千载同感伤。天衢何坦坦，乃在东瓯侧。中田敞衡宇，流水亘长陌。逝者每如斯，守真在冲默。好盈非所知，适意即安宅。草木咸怀新，吾亦欣有得。何必淩青冥，羡彼双飞翼。天衢何坦坦，乃在东瓯隅。主人薄言归，豸服纡金朱。杖策玩鱼鸟，下帷理琴书。举俗爱芬华，谁能有此庐。退耕混沮溺，出即卫皇舆。白云蔚高山，浩然怀卷舒。
衢村书屋三首为范宪副题·其一
作者：黄佐
朝代：明

天衢何坦坦，乃在东瓯阳。和风荡原隰，戴胜鸣高桑。课耕有馀闲，击缶歌慨慷。世途方好径，而我循其常。车马带倾覆，贫贱起膏粱。不见陵陂麦，千载同感伤。
衢村书屋三首为范宪副题·其三
作者：黄佐
朝代：明

天衢何坦坦，乃在东瓯隅。主人薄言归，豸服纡金朱。杖策玩鱼鸟，下帷理琴书。举俗爱芬华，谁能有此庐。退耕混沮溺，出即卫皇舆。白云蔚高山，浩然怀卷舒。
衢村书屋三首为范宪副题·其二
作者：黄佐
朝代：明

天衢何坦坦，乃在东瓯侧。中田敞衡宇，流水亘长陌。逝者每如斯，守真在冲默。好盈非所知，适意即安宅。草木咸怀新，吾亦欣有得。何必淩青冥，羡彼双飞翼。
补送孙学士之留都
作者：黄佐
朝代：明

景阳钟动散宫鸦，南院新承北阙麻。潞渚梦回燕树月，玉京吟对蒋陵花。山分龙虎曾开国，江足鲈鱼莫念家。谁道桂坊成久别，伫看鸣佩入承华。
西津图为锦衣赵子凤题
作者：黄佐
朝代：明

翡翠楼台接建章，西津流出自天潢。金枢隐映王孙草，玉蝀遥连帝女桑。驻辇到今留御气，扣舷何处溯流光。风林一动云涛起，犹似箫声引凤凰。
西清词六首
作者：黄佐
朝代：明

璧月珠星满紫坛，莲花齐簇切云冠。瑶池岂必传青鸟，蓬岛惟应集绛鸾。碧殿峥嵘概泰清，飙台时送《步虚》声。流铃掷火飞章地，一片云遮翡翠城。兰麝氤氲化庆霄，芝龙迤逦度虹桥。万花似锦环清馥，午夜月明闻洞萧。辇道阴森万柳齐，水晶帘幕动晴霓。六龙行处金蜩合，冉冉红云阆苑西。红叶飘摇出御沟，银屏金屋不知秋。侍臣鹄立空翘首，日色曈昽满凤楼。减却云鬟带玉冠，紫烟衣薄露光寒。《步虚》声里琪花落，赢得君王转盼看。
西清词六首·其一
作者：黄佐
朝代：明

璧月珠星满紫坛，莲花齐簇切云冠。瑶池岂必传青鸟，蓬岛惟应集绛鸾。
西清词六首·其三
作者：黄佐
朝代：明

兰麝氤氲化庆霄，芝龙迤逦度虹桥。万花似锦环清馥，午夜月明闻洞萧。
西清词六首·其二
作者：黄佐
朝代：明

碧殿峥嵘概泰清，飙台时送《步虚》声。流铃掷火飞章地，一片云遮翡翠城。
西清词六首·其五
作者：黄佐
朝代：明

红叶飘摇出御沟，银屏金屋不知秋。侍臣鹄立空翘首，日色曈昽满凤楼。
西清词六首·其六
作者：黄佐
朝代：明

减却云鬟带玉冠，紫烟衣薄露光寒。《步虚》声里琪花落，赢得君王转盼看。
西清词六首·其四
作者：黄佐
朝代：明

辇道阴森万柳齐，水晶帘幕动晴霓。六龙行处金蜩合，冉冉红云阆苑西。
西湖晚别金徐邵三同年
作者：黄佐
朝代：明

湖上林风相与清，山头落日半轮明。酒阑却忆十年事，银汉遥应接凤城。
观柯学士手植双柏有感追次西涯韵
作者：黄佐
朝代：明
体裁：古风

双柏亭亭翠成匝，鹓池六月秋萧飒。柯仙仙去馀芳声，手泽犹存敢轻狎。霜皮露叶几经年，崔嵬欲与云霄肩。维持本自荷真宰，典刑尚想司文权。蓊葱色竞西山爽，奰屃势凭鳌极长。夜寒杓斗入掩映，昼永珍禽鸣下上。孤高迥与尘滓隔，劲直不为寻尺枉。封植勤渠信有人，振屟岩廊接清响。三槐当日期三公，至今名与旭日东。燕诒只为孙子计，何以为国收群龙。六桧有堂昭斧钺，妨贤无乃羞儿童。广储榱桷作时用，此事自足馨无穷。援琴一奏高山调，柏也为我呼天风。
观柯学士手植双柏有感追次西涯韵
作者：黄佐
朝代：明

双柏亭亭翠成匝，鹓池六月秋萧飒。柯仙仙去馀芳声，手泽犹存敢轻狎。霜皮露叶几经年，崔嵬欲与云霄肩。维持本自荷真宰，典刑尚想司文权。蓊葱色竞西山爽，奰屃势凭鳌极长。夜寒杓斗入掩映，昼永珍禽鸣下上。孤高迥与尘滓隔，劲直不为寻尺枉。封植勤渠信有人，振屟岩廓接清响。三槐当日期三公，至今名与旭日东。燕诒只为孙子计，何以为国收群龙。六桧有堂昭斧钺，妨贤无乃羞儿童。广储榱桷作时用，此事自足馨无穷。援琴一奏高山调，柏也为我呼天风。
许母贞节
作者：黄佐
朝代：明

松生金井上，形影自相依。畴能秉孤洁，莫若侬自知。志本如贞松，风摧恒不移。井洌如侬心，岂有波澜时。结发登许门，汲绠长自持。中道羸其瓶，恻恻侬心悲。兰镫瞹缌幕，皓月明空闺。矢心报所天，枝叶期华滋。速狱蒙大难，拯救方清夷。有纬不遑恤，宗枋日光辉。古今明大谊，懿哉两贞嫠。瞻彼井上松，永言动遐思。
访白沙宅四首
作者：黄佐
朝代：明

堂前双柏走苍虬，苔自侵阶鹤自谋。怪底诗翁贫到骨，野风萧瑟蔗塘秋。百年闻道属斯人，碧玉中藏太古春。今我登楼望江水，青山红树四无邻。独上高楼开八窗，浮云飞尽月澄江。人间亦有虬髯客，投老扶南自一邦。鹤骨峥嵘画幅开，执鞭何计起泉台。翰林棨戟依然在，曾见先生马首来。
访白沙宅四首·其一
作者：黄佐
朝代：明

堂前双柏走苍虬，苔自侵阶鹤自谋。怪底诗翁贫到骨，野风萧瑟蔗塘秋。
访白沙宅四首·其三
作者：黄佐
朝代：明

独上高楼开八窗，浮云飞尽月澄江。人间亦有虬髯客，投老扶南自一邦。
访白沙宅四首·其二
作者：黄佐
朝代：明

百年闻道属斯人，碧玉中藏太古春。今我登楼望江水，青山红树四无邻。
访白沙宅四首·其四
作者：黄佐
朝代：明

鹤骨峥嵘画幅开，执鞭何计起泉台。翰林棨戟依然在，曾见先生马首来。
读伯夷传有感
作者：黄佐
朝代：明

求仁本无怨，感义闻盍归。清风满孤竹，首阳何巍巍。拜诵孔孟言，永矣旭日辉。何哉马迁传，复与周纪违。左右兵义士，采取西山薇。充蚓亦土毛，否臧非德威。武城二三策，抚卷悲畴依。
读见素救李空同奏疏偶成二绝
作者：黄佐
朝代：明

梁苑花间河水长，柳条谁遣媚风光。怜才不是云庄老，愁杀中山猎后狼。贾谊忧时旧有名，楚骚何事不胜情。长安宿鹭冲人起，应是风波到处生。
读见素救李空同奏疏偶成二绝·其一
作者：黄佐
朝代：明

梁苑花间河水长，柳条谁遣媚风光。怜才不是云庄老，愁杀中山猎后狼。
读见素救李空同奏疏偶成二绝·其二
作者：黄佐
朝代：明

贾谊忧时旧有名，楚骚何事不胜情。长安宿鹭冲人起，应是风波到处生。
调鹿出郊谢徐方伯惠酒
作者：黄佐
朝代：明

调鹿适林野，就萍荒水滨。水流日东逝，春序犹依辰。倾耳无市声，在目多乱云。寒岩寂如冬，古木相与亲。有酒来南州，连觞饮其醇。班荆亦县榻，素心良已勤。醉来陟高冈，万化皆呈新。陶然牵鹿归，放浪存吾真。
谒康陵书感
作者：黄佐
朝代：明

夏云销尽午风恬，目极烟霄思未厌。瑶水几年留马迹，鼎湖回首堕龙髯。泉涂寂寂山当户，松籁萧萧月转檐。却愧青衫虚十载，对扬无路拜宸严。
谢梁思伯中舍
作者：黄佐
朝代：明

葛巾吾亦晋时陶，瑶席初开集俊髦。醉倚曲池浮晚照，凉从清樾起秋涛。苍龙石上张鳞鬣，仙鹤云间下羽毛。知是扶抟应万里，夜来风雨动亭皋。
谷日陈茶山少参席上赋
作者：黄佐
朝代：明

谷日过从喜，薇垣礼数稀。杯深花共劝，坐久月同归。南海楼船静，东吴粳稻肥。使君能化俗，未许问渔矶。
谷雨燕坐偶成
作者：黄佐
朝代：明

檐前当树阑珊，竹外鸣鸠往还。隐几只销香篆，蔷薇开遍东山。
豫章行赠陈西愚方伯
作者：黄佐
朝代：明

豫章城下春江水，江头蜚阁临山起。流丹灼灼青云上，积翠重重绿波里。波里云光拥座前，登高送远列琼筵。雁声彭蠡随燕日，龙气丰城烛楚天。楚南燕北川途远，可叹流光易回转。柏台傲吏昔倾盖，薇省游轩频露冕。露冕行春桂水遥，十年离梦结烟霄。西山邂逅依琼树，南浦分携折柳条。此时鼓枻金陵路，此别何时复相顾。愿闻勋业上麒麟，愿有贞心比兰杜。幽兰芳杜自相亲，世态偏随木槿新。君看陈公曾下榻，至今芳耀垂千春。
赋得三神山寿翟侍郎母
作者：黄佐
朝代：明

三神山在沧海东，烛龙照耀开仙宫。璿题接天缀珠斗，万叠瑞霭青濛濛。下有弱流三万里，四时天乐空中起。仙灵来往翳鸾鹤，袅窕霓幢镜光里。蟠桃结实山之幽，蔽亏日月枝相樛。金光瑶草莽成薮，千载传闻惟十洲。翟公本是东海客，出入金銮佐宗伯。手？元气开阳春，家与仙灵连窟宅。天门笑拂云锦裳，帝台满挹缥玉浆。持觞寿母北堂上，愿母寿比三山长。御厨络绎传翠釜，玳筵合沓鸣箫鼓。生儿荣贵有如此，词林谁不羡公母。我亦有母天一隅，一日不见心烦纡。天边未办彩衣舞，云外空传青鸟书。青袍白马在羁旅，目极飞云送飞羽。为公高歌歌且长，天生南北莫谁语。丈夫硉矹宇宙间，缁尘浩浩凋朱颜。显扬自古贵不朽，杰立遭时良独难。不然采药沧海上，或骑麒麟恣往还。君不见，三神山。
赋得三神山寿翟侍郎母
作者：黄佐
朝代：明
体裁：古风

三神山在沧海东，烛龙照耀开仙宫。璿题接天缀珠斗，万叠瑞霭青濛濛。下有弱流三万里，四时天乐空中起。仙灵来往翳鸾鹤，袅窕霓幢镜光里。蟠桃结实山之幽，蔽亏日月枝相樛。金光瑶草莽成薮，千载传闻惟十洲。翟公本是东海客，出入金銮佐宗伯。手�元气开阳春，家与仙灵连窟宅。天门笑拂云锦裳，帝台满挹缥玉浆。持觞寿母北堂上，愿母寿比三山长。御厨络绎传翠釜，玳筵合沓鸣箫鼓。生儿荣贵有如此，词林谁不羡公母。我亦有母天一隅，一日不见心烦纡。天边未办彩衣舞，云外空传青鸟书。青袍白马在羁旅，目极飞云送飞羽。为公高歌歌且长，天生南北莫谁语。丈夫硉矹宇宙间，缁尘浩浩凋朱颜。显扬自古贵不朽，杰立遭时良独难。不然采药沧海上，或骑麒麟恣往还。君不见，三神山。
赠刘助教判夔府
作者：黄佐
朝代：明

夔府雌涂望倅车，桥门衿佩拥除书。传经刘向情无厌，化蜀文翁泽有馀。飞鹢忽看天作练，卧龙犹说草为庐。知君露冕行春处，应有新诗锦不如。
赠别崔后渠少宗伯还金陵
作者：黄佐
朝代：明

严霜丽皎日，众芳未云凋。储寀起岩穴，车乘何翘翘。君子典三礼，胡然南甸遥。于焉祝万寿，龙光昂紫霄。紫霄无谓高，躧步庶其企。大道无谓长，循途会能至。排虚弗蹠实，彼乃誇简易。驱马出郊原，晤言同气谊。气谊投不早，骖靷驾已先。诣远骋如电，蹇予徒费鞭。欣此群龙聚，倏尔归鸿骞。菅蒯匪丝麻，中心效缠绵。
赠别张松陵宪副之浙藩大参
作者：黄佐
朝代：明

曾向琼台上柏台，粤人歌颂出群材。江花似雪留春在，浙路淩云计日回。燕树北来天柱合，胥涛南下海门开。夜寒剑气看牛斗，应自松陵烛上台。
赠别韦评事归靖江
作者：黄佐
朝代：明
体裁：五言律诗

抗疏甘南谪，知君不负丞。离情江上树，聚首驿前灯。幽谷歌鸣鸟，天池息大鹏。扁舟汎明月，回首梦毗陵。
赠别韦评事归靖江
作者：黄佐
朝代：明

抗疏甘南谪，知君不负丞。离情江上树，聚首驿前灯。幽谷歌鸣鸟，天池息大鹏。扁舟汛明月，回首梦毗陵。
赠别黄子章北上次铁桥司马韵二首
作者：黄佐
朝代：明

沙头寒日照津旗，南雁初飞北棹移。谢客池塘新入梦，于门车马重相期。江湖冉冉冰霜尽，花柳欣欣雨露私。春近可堪人渐远，停云应是渺予思。芙蓉阙下绾银章，彩笔当年逐俊良。沙苑月明驰骏足，掖垣花暗散鹓行。西山爽气朝应在，南海遗珠夜有光。若到凤池相问讯，扁舟今在白云乡。
赠别黄子章北上次铁桥司马韵二首·其一
作者：黄佐
朝代：明

沙头寒日照津旗，南雁初飞北棹移。谢客池塘新入梦，于门车马重相期。江湖冉冉冰霜尽，花柳欣欣雨露私。春近可堪人渐远，停云应是渺予思。
赠别黄子章北上次铁桥司马韵二首·其二
作者：黄佐
朝代：明

芙蓉阙下绾银章，彩笔当年逐俊良。沙苑月明驰骏足，掖垣花暗散鹓行。西山爽气朝应在，南海遗珠夜有光。若到凤池相问讯，扁舟今在白云乡。
赠别黄武进同年
作者：黄佐
朝代：明

武进仙凫驻，三年报政成。阎闾无复叹，山水有馀清。渺渺舟楫去，苍苍霜月明。停云时隐几，河汉欲三更。
赠副总兵王汝贤之广西
作者：黄佐
朝代：明

宾梅视我犹兄弟，节操承家有石川。诸葛古亭鱼复阵，山云遗烈虎铨编。桂林节镇三千里，藤峡威名十二年。知尔思亲明月夜，暗香疏影到窗前。
赠华太守二首
作者：黄佐
朝代：明

有鸟西南飞，拚拚栖桂林。文彩一何绮，随风遗好音。天地多网罗，山川嗟阻深。期而协韶濩，谁言终陆沉。陫侧念兹去，为奏龙唇琴。商风鸣素节，鶗鴂凋百草。兰芷竞芬芳，经霜逾鲜好。孤根谅长在，岁寒可相保。朝发苍梧野，夕至鉴湖道。临岐愿有赠，守贞以为宝。
赠华太守二首·其一
作者：黄佐
朝代：明

有鸟西南飞，拚拚栖桂林。文彩一何绮，随风遗好音。天地多网罗，山川嗟阻深。期而协韶濩，谁言终陆沉。陫侧念兹去，为奏龙唇琴。
赠华太守二首·其二
作者：黄佐
朝代：明

商风鸣素节，鶗鴂凋百草。兰芷竞芬芳，经霜逾鲜好。孤根谅长在，岁寒可相保。朝发苍梧野，夕至鉴湖道。临岐愿有赠，守贞以为宝。
赠吴白楼学士展墓归苏州
作者：黄佐
朝代：明

云海纵飞鳞，风林戢归翼。委质赞王猷，胡乃怀家食。端居揆物理，去住各有适。而我违松楸，感叹靡朝夕。肃穆戒徂两，天惠流丹极。扬旌潞河外，税驾昆山侧。缇光发芳甸，积雪成春泽。应时须哲匠，因之感行色。蒿宫承日耀，扈阁淩天辟。戾矣母优游，皇情轸明德。
赠新会陈季谦充贡北上
作者：黄佐
朝代：明
体裁：七言律诗

珠江烟岛泊兰桡，别绪逢春绾柳条。骐骥自能追紫电，凤鸾应是到青霄。罗浮卓锡泉何在，洙泗逢原路岂遥。谁向江门学云卧，问津元不待相招。
赠曾侍御佩
作者：黄佐
朝代：明

豸绣当霄汉，君王召贾生。晴云消宿雨，佳气满行旌。鼓棹南薰动，浩歌西月明。定应前席问，天下见澄清。
赠李侍御之任留都
作者：黄佐
朝代：明

亭亭钟陵台，昔闻凤凰游。凤凰去千载，鹰隼横高秋。豸冠何楚楚，杰出古康州。觌德不在刑，大器如天球。欻尔振翮来，嗈嗈播皇休。生民苦捐瘠，洋海森戈矛。九边惨萧瑟，网罗尚诛求。百鸟抢榆枋，哀鸣何啁啾。方将斡元气，披诚献鸿猷。竹实化禾黍，梧桐荫道周。吾宁忍饥渴，庶浣苍生忧。邂逅适我愿，结佩相绸缪。览辉自兹去，丹衷信能酬。引望已寥廓，空登明月楼。
赠梁明仲
作者：黄佐
朝代：明

都门杨柳映愁生，久客怀归此送行。乡梦昔曾随去马，春光今已别流莺。舟移北渚龙光窅，路入南天剑气明。他日一尊寻旧约，白云溪上濯尘缨。
赠江钟石中丞
作者：黄佐
朝代：明

薇省声华久，枫廷宠渥新。鹏抟持宪节，虎变起儒臣。日月缠雄剑，风云拥要津。直将炎海泽，散作塞垣春。雪岭遥连晋，葱河近逼秦。天骄虽匪茹，庙略正如神。昔者分符竹，恭惟督泮芹。去思曾款款，来学各駪駪。匡济才惊代，旬宣政绝伦。壮猷端许国，直道每褆身。喜送潘舆近，威行卫幕匀。攀援当此日，歌颂更何人。入座鸿应渐，三旌蠖转伸。蹇予随赤管，正尔奉清尘。
赠潘罗阳自南户部赋归
作者：黄佐
朝代：明

蕊珠宫外鹤舒台，又见翀霄驾鹤回。一亩閒居重作赋，十年荣路独归来。阶前玉树联云起，篱下黄花带露开。莫向罗阳问青紫，罗阳今是小蓬莱。
赠王履约佥都巡抚郧阳
作者：黄佐
朝代：明

扬帆郧子国，拄笏章华台。芊楚莽安在，往事成飞埃。渺渺一气中，龙光明九垓。帝迹发郢甸，蒿宫倚天开。幕府岂云远，钩陈环上台。中丞建玉节，磊落非凡材。耀日宾盖出，籋云天马来。露冕烟山春，熊轼生风云。万里自兹始，临岐重徘徊。菀菀垂柳枝，嘤鸣正相催。吴趋发浩倡，且荐金陵杯。
赠西蜀胡秀才
作者：黄佐
朝代：明

遥遥蜀道亘天端，来去惟君不作难。来为慈颜欣奉檄，去缘皤发倦弹冠。柳摇燕市听莺别，云拥峨眉驻马看。索句赠君还自笑，一年为客向长安。
赠赵景昭归广州
作者：黄佐
朝代：明

庭闱每入京华梦，消息真从里闬传。慰我客怀千里外，与君交谊十年前。心驰珠海云随棹，路入金陵日在天。好向明时图远大，只今青琐重材贤。
赠邵端峰方伯之山东六首
作者：黄佐
朝代：明

百粤殊气候，三伏竞炎凉。幽居慎服食，况乃道路长。门有车马客，驾言发我乡。旬宣指邹鲁，邹鲁民所望。思为骖与靷，复在水一方。仰睇云中鹄，何时遂翱翔。端峰倚天日，氛氲罗秀色。肤寸蒸为云，触彼泰山石。龙惟合变化，谁不愿甘泽。久谢承明庐，居然服逢掖。行行二十载，岂惟六月息。古调终有谐，今见垂天翼。迢迢泰山阿，郁郁古尼丘。明明阙里祀，滔滔洙泗流。凤德衰矣夫，谁其为东周。衮章俨如在，俎豆万春秋。君子孝岂匮，欲言惧招尤。建藩自兹往，我心正悠悠。越女颜如花，靓妆趋若耶。采莲心亦苦，冶容人所誇。君今秉幽贞，高阁淩飞霞。缡縰翠羽帐，旖旎彤云车。可望不可见，温温玉无瑕。愿言托君怀，倘类蓬生麻。海榴发岩楹，葳蕤含景鲜。茭萼晞阳光，亭午丹欲然。萧瑟岁寒节，缅怀中兴年。雍齿反婴僇，丁公顾能全。如彼荧荧者，乃矜一朝妍。缄书持赠君，何由达灵荃。遍性寡夙谐，幽痗每蕲豫。偶逃朱绂困，遂洽沧洲趣。公馀一相见，所欣襜帷驻。退耕愧不任，内省恒多误。感君砭我愚，胡然自兹去。独坐泛瑶瑟，知音信难遇。
赠邵端峰方伯之山东六首·其一
作者：黄佐
朝代：明

百粤殊气候，三伏竞炎凉。幽居慎服食，况乃道路长。门有车马客，驾言发我乡。旬宣指邹鲁，邹鲁民所望。思为骖与靷，复在水一方。仰睇云中鹄，何时遂翱翔。
赠邵端峰方伯之山东六首·其三
作者：黄佐
朝代：明

迢迢泰山阿，郁郁古尼丘。明明阙里祀，滔滔洙泗流。凤德衰矣夫，谁其为东周。衮章俨如在，俎豆万春秋。君子孝岂匮，欲言惧招尤。建藩自兹往，我心正悠悠。
赠邵端峰方伯之山东六首·其二
作者：黄佐
朝代：明

端峰倚天日，氛氲罗秀色。肤寸蒸为云，触彼泰山石。龙惟合变化，谁不愿甘泽。久谢承明庐，居然服逢掖。行行二十载，岂惟六月息。古调终有谐，今见垂天翼。
赠邵端峰方伯之山东六首·其五
作者：黄佐
朝代：明

海榴发岩楹，葳蕤含景鲜。茭萼晞阳光，亭午丹欲然。萧瑟岁寒节，缅怀中兴年。雍齿反婴僇，丁公顾能全。如彼荧荧者，乃矜一朝妍。缄书持赠君，何由达灵荃。
赠邵端峰方伯之山东六首·其六
作者：黄佐
朝代：明

遍性寡夙谐，幽痗每蕲豫。偶逃朱绂困，遂洽沧洲趣。公馀一相见，所欣襜帷驻。退耕愧不任，内省恒多误。感君砭我愚，胡然自兹去。独坐泛瑶瑟，知音信难遇。
赠邵端峰方伯之山东六首·其四
作者：黄佐
朝代：明

越女颜如花，靓妆趋若耶。采莲心亦苦，冶容人所誇。君今秉幽贞，高阁淩飞霞。缡縰翠羽帐，旖旎彤云车。可望不可见，温温玉无瑕。愿言托君怀，倘类蓬生麻。
赠郭循夫北上
作者：黄佐
朝代：明

天池集高凤，炎峤起潜虬。君子崇令德，及时建芳猷。眩璧乃天损，闭关非世求。修名如有立，千载扬嫭修。兹行寿亲闱，明将观宸旒。壮志丽阳春，健翮淩素秋。出宿珠海湄，弭棹龙江流。蹇予愧德邻，坎壈栖沧洲。念子清庙姿，温温古天球。赤手扶天步，丹心开圣谋。仗剑自兹别，吾道何悠悠。
赠陶二尹之任元城
作者：黄佐
朝代：明

风流此日陶彭泽，善唱吴歈向别筵。制锦正当佳丽地，弹冠初遇中兴年。一庭诗景孤松里，疋马春风立柳边。倾盖相逢又分手，金台凉月夜娟娟。
赠黄制太仆主簿
作者：黄佐
朝代：明

绿槐萧萧迁谷莺，越门酌别趋燕城。龙光久矣耀丹极，骏足今惟朝紫清。黄霸勋名见远到，曲江风度逢升平。弹冠此去听囧命，满岭梅花随袂馨。
赠黄子令浙水
作者：黄佐
朝代：明

沐浴际嘉运，王路方清夷。九重轸民瘼，推择为吏师。夫子受灵眷，宰邑抚茕嫠。露冕浙水春，银章有光辉。种花当使滋，泽民当使肥。中心发阳和，涸野成良畦。灼灼崇桃枝，健翮聊假栖。一朝风云合，当为鸿鹄飞。
赣州紫霄岩赠林二山
作者：黄佐
朝代：明

凭空飞观倚岧峣，风磴盘盘入紫霄。章贡滩声天外落，燕云山色日边遥。百年气谊堪杯酒，万里离忧自市朝。笑与使君图后会，扁舟何日重相招。
过岭瞻望张丞相祠
作者：黄佐
朝代：明

蹇蹇宗臣起海涯，荆州南去为谁家。鼓鼙尘里青骡远，鹰隼风前紫燕斜。揭日声华垂宇宙，格天英采在云霞。十年旧路生秋草，长忆寒梅绕树花。
迎春贻余子仲栗
作者：黄佐
朝代：明

朝来新火起新烟，长笛短箫悲远天。细柳新蒲为谁绿，浊醪粗饭任吾年。已闻童子骑青竹，唤取佳人舞绣筵。此日此时人共得，晴窗点检白云篇。
迎祥寺后游次韵四首
作者：黄佐
朝代：明

五载吾重到，双林路欲迷。梯飙寻绝境，拂翠见灵溪。石洞云堪卧，花宫鸟自啼。迟回意无限，归骑及乌栖。辇毂环龙象，耽游未拟回。金貂何处所，珠鸟至今来。芳树含青霭，丰碑净绿苔。琼帘自舒卷，谁见化人开。沙柳明秋色，烟萝出梵香。川原双步屧，感慨一持觞。慧日无人相，慈云不住方。世缘如可度，留宿远公房。白马开三乘，祥鶤运九衢。乾坤经浩劫，陵谷尽浮图。柳径涵川净，枫林带藓枯。倦游仍立马，寒日动平芜。
迎祥寺后游次韵四首·其一
作者：黄佐
朝代：明

五载吾重到，双林路欲迷。梯飙寻绝境，拂翠见灵溪。石洞云堪卧，花宫鸟自啼。迟回意无限，归骑及乌栖。
迎祥寺后游次韵四首·其三
作者：黄佐
朝代：明

沙柳明秋色，烟萝出梵香。川原双步屧，感慨一持觞。慧日无人相，慈云不住方。世缘如可度，留宿远公房。
迎祥寺后游次韵四首·其二
作者：黄佐
朝代：明

辇毂环龙象，耽游未拟回。金貂何处所，珠鸟至今来。芳树含青霭，丰碑净绿苔。琼帘自舒卷，谁见化人开。
迎祥寺后游次韵四首·其四
作者：黄佐
朝代：明

白马开三乘，祥鶤运九衢。乾坤经浩劫，陵谷尽浮图。柳径涵川净，枫林带藓枯。倦游仍立马，寒日动平芜。
送三江先生
作者：黄佐
朝代：明

吴门烟艇故知津，宝带麟衣照莫春。蕉鹿梦中曾玩世，莼鲈乡里最宜人。三朝礼乐归青简，八座声华动紫宸。心折此时瞻望地，潞河南下柳条新。
送丘子令馀姚
作者：黄佐
朝代：明

车盖集宛洛，爱子能久要。览此光熙运，奋翮扬英翘。绾绶宰花县，飞舄淩云霄。别子问何时，朔风驱玄涛。落叶归本茎，茂松见后凋。君子秉贞性，岂为寒暑摇。援琴奏清商，怅望心烦劳。孤鸿遵修渚，别鹤唳远皋。殷勤伏尊簋，于焉永今朝。
送九江杜通判
作者：黄佐
朝代：明

杜曲传千载，韦经守一窗。徽声驰北戒，新命佐南邦。视篆垂朱绂，飞书出皂幢。群峰浮鹿洞，九派接龙江。日下华辀发，风前叠鼓韸。临岐何所道，珍重锦韬杠。
送乡同年廖大尹任之临武
作者：黄佐
朝代：明

积雨逢初霁，怀归此送行。武江随潦净，秀石与云横。舄化双凫远，琴随一鹤清。唐羌为宰日，汉道正休明。
送何子鱼侍御按湖广
作者：黄佐
朝代：明

澄清天下几封章，揽辔今聊泽一方。豸角晓辞燕禁月，骢蹄秋度郢门霜。穷檐历历皆身事，佳气葱葱况帝乡。握手顿成经岁别，都门南望柳烟长。
送余崇一使蜀
作者：黄佐
朝代：明

凤凰衔诏出蓬莱，剑气峥嵘拂曙开。万里风烟驰蜀道，五云宫阙梦燕台。浣花溪在搜唐迹，洗墨池荒忆汉才。闻道故园沧海上，星槎争羡自天回。
送刘子养和督学山西
作者：黄佐
朝代：明

金风鸣素节，严霜肃中坰。新丰木叶脱，灞浐寒波生。送君郭门道，衔命戒晨征。飞幰指蒲坂，落霞随旆旌。陈臬在风教，晞古当振缨。尧宫土华碧，舜山烟草平。相期辟皇路，为君歌德声。
送刘尚宝代祀海上
作者：黄佐
朝代：明

紫宸衔命出符台，剑气峥嵘拂曙开。望祀正修虞舜典，壮游那负汉迁才。春帆带雨应千里，祖帐临风更一杯。文采承家今不忝，青藜高阁待君回。
送刘符卿使楚
作者：黄佐
朝代：明

扬舲向荆楚，渺渺烟波涛。河桥挥手后，酒醒明月高。
送刘行人灿
作者：黄佐
朝代：明

进春酒，陈雅诗。惠而好我纷来思，何以酌之金屈卮。江汉滔滔东以驰，皇帝万寿隆天基。日重光，海重润。前星从帝出虖震，皇华原隰电如迅。黎元欢欣走相问，丝纶一日周百郡。公之来，金鞍玉节从燕台。公之去，祥云瑞霭停荆树。彩衣晔晔升华堂，兰阶蕙幄交辉光。麟蒲荐以缥玉浆，曲裾长袂鸿鹄翔。介尔眉寿天地长。公之翁，黄金横带廌绣红。公之姥，鱼轩珠翟锦为黼。鹍弦凤吹参鸣鼍，举青玉案赓尔歌，君臣协德玉烛和。麟趾螽斯仁且多，舜日尧年柰乐何。
送卢仁三首
作者：黄佐
朝代：明

河水东流无尽期，分携休唱莫愁词。丈夫磊落要自许，兰室桂梁非所知。金风剪剪不成霜，八骏行春及万方。君去秦淮询盛事，满郊鱼鸟带恩光。当年曾自大江回，映水芙蓉秋正开。今日逢秋送归客，感时思旧不堪裁。
送卢仁三首·其一
作者：黄佐
朝代：明

河水东流无尽期，分携休唱莫愁词。丈夫磊落要自许，兰室桂梁非所知。
送卢仁三首·其三
作者：黄佐
朝代：明

当年曾自大江回，映水芙蓉秋正开。今日逢秋送归客，感时思旧不堪裁。
送卢仁三首·其二
作者：黄佐
朝代：明

金风剪剪不成霜，八骏行春及万方。君去秦淮询盛事，满郊鱼鸟带恩光。
送吴自湖迁浙台宪长
作者：黄佐
朝代：明

豸角峨峨出粤藩，刺桐花里竞攀辕。维扬树色连棠影，岭海潮声溯浙源。东鲁秖闻吴季子，西湖那见宋王孙。华夷此日须匡济，应有封章入禁垣。
送周秋斋方伯归闽二首
作者：黄佐
朝代：明

珠江愁送客，薇省喜留君。车马三城动，讴歌百粤闻。沧洲难吏隐，紫极易风云。去去吾何道，甘随麋鹿群。南海瞻冠冕，东风吹旆旌。封棠无剪伐，骑竹有逢迎。春舫随花发，秋容入镜平。因思木兰水，端可濯吾缨。
送周秋斋方伯归闽二首·其一
作者：黄佐
朝代：明

珠江愁送客，薇省喜留君。车马三城动，讴歌百粤闻。沧洲难吏隐，紫极易风云。去去吾何道，甘随麋鹿群。
送周秋斋方伯归闽二首·其二
作者：黄佐
朝代：明

南海瞻冠冕，东风吹旆旌。封棠无剪伐，骑竹有逢迎。春舫随花发，秋容入镜平。因思木兰水，端可濯吾缨。
送大理卿郑公讯狱如陕西
作者：黄佐
朝代：明

长飙彻炎暑，萧然燕冀秋。天高万物肃，旷士怀国忧。棘寺祇王命，严程戒华辀。自闻帐下变，泾渭颓不流。骋望五陵外，莽莽胡云愁。原兽恶罔罗，时泽亮不周。平反资淑问，及远遵壮猷。君看鹰隼击，讵同鹏鴳游。河梁阻西笑，怅别徒悠悠。
送张允清守济宁
作者：黄佐
朝代：明

宛洛邅吾道，风尘笑此生。昔曾同客味，今乃送君行。冉冉柳枝碧，萧萧班马鸣。挥觥临祖席，飞幰问王程。燕树当齐尽，河流到济清。一麾知不忝，霄汉听蜚声。
送张叔显尹博白
作者：黄佐
朝代：明

陌上薰风吹绿杨，珠江西转入梧长。白州此日优为令，青史他年定数张。留犊清名传梓里，蟠龙秀色胜桐乡。水东往事看前辈，豸绣还飞六月霜。
送晋宁张知州
作者：黄佐
朝代：明

鹇袍镂带剖麟符，此日官为州大夫。冀北风云方快睹，滇南山水更长途。心胸洁可兼天净，政化平堪辟地芜。吏散閒庭无一事，张衡还拟赋三都。
送李稚大广右视学
作者：黄佐
朝代：明

吹剑当年歌昔游，十年尘梦对三洲。湘山似戟马前出，楚水如丝天际流。监禄岂知终化俗，伏波何用更封侯。离弦莫奏清商曲，梧叶萧萧已报秋。
送林子行归吴川
作者：黄佐
朝代：明

莱衣将母羡君行，把酒临岐百感生。杨柳影凋朝雨净，芰荷香暖暮潮平。病身与鹤栖萧寺，归梦如云绕粤城。曾是同舟忍分手，岸花樯燕总关情。
送林惟承掌教安福
作者：黄佐
朝代：明

黄河发阳纡，源从天稷来。观澜欣自领，懿此圣胚胎。松楼从予游，卓有不群材。知天得肯綮，胸次罗九垓。文章出馀绪，炳焕干斗台。德足为国华，敛之在灵台。有如潭中龙，蜚动需春雷。安成山南北，杞李连台莱。含萌待施化，此去归栽培。蹇予老栖霞，黄花傲霜开。渺然自兹别，骊歌荐鸾杯。洙泗道非遥，溯自江门隈。鹏飞九万里，入望心徘徊。
送梁佥宪应房之贵州次韵二首
作者：黄佐
朝代：明

脉脉怀燕北，行行度楚西。地连丹水阔，天入翠屏低。奋翅看鹏翼，骖驔送马蹄。未须谈贵竹，吾意在烝黎。秋星垂马首，北斗映南箕。鸟静粤山晚，天寒湘水微。窥园因伐木，抱瓮本忘机。怅别蓬门下，西风吹汝衣。
送梁佥宪应房之贵州次韵二首·其一
作者：黄佐
朝代：明

脉脉怀燕北，行行度楚西。地连丹水阔，天入翠屏低。奋翅看鹏翼，骖驔送马蹄。未须谈贵竹，吾意在烝黎。
送梁佥宪应房之贵州次韵二首·其二
作者：黄佐
朝代：明

秋星垂马首，北斗映南箕。鸟静粤山晚，天寒湘水微。窥园因伐木，抱瓮本忘机。怅别蓬门下，西风吹汝衣。
送梁思伯
作者：黄佐
朝代：明

抟扶莫若风，蜚征莫若鸿。淩风驾鸿去，瞬息周苍空。浮山今远行，飙飙将无同。碧洞麾白鹿，金台攀六龙。俯视九烟下，弱草栖寒蛩。家传炼玉诀，郁洲有仙翁。返还成绛雪，索入蓬莱宫。悬知不受赏，归来芳桂丛。粲粲五色雀，迟尔瑶池东。
送熊北原
作者：黄佐
朝代：明

宝马萧萧不动尘，文旌奕奕出江津。直言自昔推青琐，殊锡于今侍紫宸。南国甘棠歌异日，北堂萱草颂长春。台端亦有栖乌树，重见天边雨露新。
送王学录之大理通判二首
作者：黄佐
朝代：明

除书春晚下贤关，去去潘舆喜奉攀。知尔公馀登玉局，碧天无际照苍山。倅车晓发怆离情，济济青衾此送行。洱海自今沾化雨，谱将歌颂入芦笙。
送王学录之大理通判二首·其一
作者：黄佐
朝代：明

除书春晚下贤关，去去潘舆喜奉攀。知尔公馀登玉局，碧天无际照苍山。
送王学录之大理通判二首·其二
作者：黄佐
朝代：明

倅车晓发怆离情，济济青衾此送行。洱海自今沾化雨，谱将歌颂入芦笙。
送盱令奏凯北上
作者：黄佐
朝代：明

弱植抱匡济，宰邑光有孚。妖藩构天祸，奋身被缦胡。谈笑剪鲸鲵，志与白日孤。长飙激西江，鲜彼乌林谟。奏凯赴皇阙，裨海皆歌呼。鼓角声遏云，组甲光载涂。行当荷宠灵，千载昭令图。
送祁惟允
作者：黄佐
朝代：明

执手别君何郁纡，帝城秋色野踟蹰。离情不学晓云淡，知己渐随烟柳疏。去国未须言勇退，还家聊且赋閒居。想应明主不相弃，谁合南山有弊庐。
送秦刑曹之留都
作者：黄佐
朝代：明

瞻彼长淮水，上有孤凤台。躯车发朱夏，岐路何恢台。淑问睎皋陶，振缨感我怀。我怀草昧初，经纶协云雷。晋接有遗构，丰芑多良材。粲粲琅玕花，亭亭倚风开。昊穹正玄邈，孤凤何时来。
送程太史舜敷二首
作者：黄佐
朝代：明

十月露葵青满溪，嘤嘤山鸟向人啼。梯飙直与鸾霄近，步壑回看象纬低。池上引杯玄鹤舞，花边多烛紫骝嘶。湘弦一奏清商曲，离思如云暗柳堤。供奉当年紫禁东，扁舟吾已谢鹓鸿。烟花北望开秦苑，江海东流绕汉宫。婺郡趋庭双舄远，粤台倾盖一尊同。白头迟尔青冥翼，兴在骊驹感慨中。
送程太史舜敷二首·其一
作者：黄佐
朝代：明

十月露葵青满溪，嘤嘤山鸟向人啼。梯飙直与鸾霄近，步壑回看象纬低。池上引杯玄鹤舞，花边多烛紫骝嘶。湘弦一奏清商曲，离思如云暗柳堤。
送程太史舜敷二首·其二
作者：黄佐
朝代：明

供奉当年紫禁东，扁舟吾已谢鹓鸿。烟花北望开秦苑，江海东流绕汉宫。婺郡趋庭双舄远，粤台倾盖一尊同。白头迟尔青冥翼，兴在骊驹感慨中。
送翁少参归蜀
作者：黄佐
朝代：明

北上曾倾盖，南归但倚楼。旬宣临粤土，俊杰起泸州。菽水情偏共，兰金分亦投。甘为清净退，真脱网罗求。奉檄缘家食，悬车谢国谋。人歌棠所茇，天照柏为舟。白峒开三径，黄花傲九秋。潘舆驰燕喜，郫酒侑鸾讴。宝岫云随望，支江月映流。羡君从此去，扶病赋离忧。
送范衢村大参
作者：黄佐
朝代：明

桂州城南漓水流，白蘋芳芷满中洲。即看彩鹢随春色，聊遣清尊消别愁。画省交游成旧雨，彤云瞻望及新秋。相逢若问鸱夷子，已向江湖买钓舟。
送谷子迁归吴
作者：黄佐
朝代：明

梦到长洲宿莽间，嘤鸣犹似听春山。东吴画舫偏堪往，北斗朱旗恐未闲。谷永谢书今已达，陆机文赋昔曾还。玄冬别汝炎风里，独对前荣细菊斑。
送费都事使饶州
作者：黄佐
朝代：明

南宫建礼趋庭日，北阙承恩奉使时。潞渚晓行垂柳径，鄱阳秋思碧梧枝。传家节操闻鸾掖，华国文章出凤池。回首五云天咫尺，泰阶平处是昌期。
送邹东郭太常往南院
作者：黄佐
朝代：明

青青客舍有垂杨，闻道承恩出建章。鹤禁分襟春日晚，凤台回首暮云长。东曹旧吏迎仙客，南署新衔带奉常。何日邹枚归侍从，赐袍还挹御炉香。
送郑祖禹
作者：黄佐
朝代：明

凤毛蔚璀璨，秀出凫溪濆。五色迥然别，百鸟徒成群。献岁茂时育，春和厉氛氲。蹠实起丹峤，排虚上青云。八风协韶律，九苞焕人文。黄虞讵云远，今逢明圣君。
送门人江应霄北上
作者：黄佐
朝代：明

江淹声价起湟川，羡尔乘舟向日边。金阙曙钟趋午夜，玉河春色动新年。衣冠总向南宫集，姓字还从北阙传。旧日授经今不忝，承恩人道是儒仙。
送闻石塘
作者：黄佐
朝代：明

听履声华动紫宸，鉴湖未许乞闲身。台端览德看翔凤，阁上论功待画麟。斗极真从南向北，贯城重见旧为新。玉亭幽独梅花发，应报朝天满路春。
送陈惟功掌教临桂
作者：黄佐
朝代：明

漓山百丈即蓬莱，碧玉青萝画里开。濂洛以南源桂岭，潇湘之北到金台。光风好在窗前草，春信应传陇上梅。我昔骖鸾归万里，汝今鸣铎彻三台。
送顾少参进表之京
作者：黄佐
朝代：明

殊方长走画熊车，薇阁松窗月色虚。喜见西山归战马，愁闻南海进明珠。风生阊阖陈金镜，云拥罘罳拜玉除。后夜若逢牛斗使，前星应有凤凰书。
送香山张教谕往浙柄文仍应会试
作者：黄佐
朝代：明

鸣皋响远音，击海翔高翮。显允张贤良，行矣天咫尺。持衡别浙水，扬鞭向燕陌。蟠胸有正气，粲烂治安策。帝阍淩风开，甘澍随车泽。长歌送帆去，浩浩烟霄碧。
送黄佥宪之江右
作者：黄佐
朝代：明

浙水相逢情转亲，凤台分袂又龙津。壶公山下家声旧，孺子亭前宪节新。泽国春深花绕树，亭皋夜静月随人。轻舟此去江南路，应有清风吹白蘋。
送龚少参归田三首
作者：黄佐
朝代：明

我之田矣东之皋，公之出矣攀倪旄，爱而不见心烦劳。停云望久雨声歇，松壑潇潇生夜涛。公之往矣南之浦，我之歌矣振林莽，帝车无声烛龙舞。昨晴今雨庸讵知，眼前浮云何足数。衡门反锁春泥深，蔷薇花开明素琴，公之行矣成孤吟。十年离合叹岐路，脉脉长江空此心。
送龚少参归田三首·其一
作者：黄佐
朝代：明

我之田矣东之皋，公之出矣攀倪旄，爱而不见心烦劳。停云望久雨声歇，松壑潇潇生夜涛。
送龚少参归田三首·其三
作者：黄佐
朝代：明

衡门反锁春泥深，蔷薇花开明素琴，公之行矣成孤吟。十年离合叹岐路，脉脉长江空此心。
送龚少参归田三首·其二
作者：黄佐
朝代：明

公之往矣南之浦，我之歌矣振林莽，帝车无声烛龙舞。昨晴今雨庸讵知，眼前浮云何足数。
速张侍御补之同访文邦诗以代简
作者：黄佐
朝代：明

秋风起阊阖，渺渺独愁予。水落蒹葭冷，天长鸿雁疏。兰台思楚客，枫叶咏吴趋。骢马招携地，琴尊信所如。
道中寓意二首
作者：黄佐
朝代：明

燕赵相望一箭飞，东风吹老故山薇。江南万里烟波阔，不似垂鞭信马归。凤楼十二丽烟花，尽日凝妆望翠华。开遍露桃多少恨，银环今夜落谁家。
道中寓意二首·其一
作者：黄佐
朝代：明

燕赵相望一箭飞，东风吹老故山薇。江南万里烟波阔，不似垂鞭信马归。
道中寓意二首·其二
作者：黄佐
朝代：明

凤楼十二丽烟花，尽日凝妆望翠华。开遍露桃多少恨，银环今夜落谁家。
道州何司空席上作
作者：黄佐
朝代：明

司空修禹绩，声华蔼孤骞。皓皓荆山玉，虹光烛中天。舂陵雨新霁，延我于丘樊。卜筑在苍翠，架构依巑岏。琴书一萧散，迟日满前轩。和风泛烟际，有鸟鸣树间。但觉清尊满，不知斟酌繁。闲阶玩流水，疏篱见远山。迟回步苔径，尽我平生言。
避暑矩洲书院与欧阳宪副汪少参黎伦二道长王主政同赋得矩字
作者：黄佐
朝代：明

招摇出西郭，宛辔临芳渚。浮阳耀原隰，凯风动禾黍。伊人不可见，中坻敞衡宇。开轩游鲋适，卷幔宾鸿举。顾我平生友，兹焉澹容与。肃肃嘉树阴，行歌谢徒旅。晞发散烦燠，蜚觞对灵雨。好乐无太康，先民有遗矩。襜帷难久淹，虹桥屡延伫。嗟彼凫与雁，安知慕俦侣。
郊祀斋居大兴隆寺与懋贤举之绳武三太史同赋二首得旗字
作者：黄佐
朝代：明

大驾迎天早练时，端门灯起禁钟迟。春回御气通黄道，夜静神飙闪翠旗。龙骑肃分千陛戟，鹤群寒并一禅枝。泰坛却忆追趋地，云捧珠宫月满墀。璧月彤云澹不移，竹房花影正离离。僧来秖觉钟磬响，院静不知更漏迟。都荔有香浮剑舄，穗杨无力拂旌旗。夜寒银棨巡金钥，吟望圆丘有所思。
郊祀斋居大兴隆寺与懋贤举之绳武三太史同赋二首得旗字·其一
作者：黄佐
朝代：明

大驾迎天早练时，端门灯起禁钟迟。春回御气通黄道，夜静神飙闪翠旗。龙骑肃分千陛戟，鹤群寒并一禅枝。泰坛却忆追趋地，云捧珠宫月满墀。
郊祀斋居大兴隆寺与懋贤举之绳武三太史同赋二首得旗字·其二
作者：黄佐
朝代：明

璧月彤云澹不移，竹房花影正离离。僧来秖觉钟磬响，院静不知更漏迟。都荔有香浮剑舄，穗杨无力拂旌旗。夜寒银棨巡金钥，吟望圆丘有所思。
郭中丞半隐园迎春雅集
作者：黄佐
朝代：明

振羽择芚木，育鳞资澄渊。岂知历台馆，歘焉接林泉。苍郊迓春序，玄圃敞琼筵。结构崇雅朴，高情属云天。环亭列翠陌，凿沼引璿源。飞觞坐秩秩，曲水闻涓涓。令严榛莽辟，仁铺桃李妍。壮节挺松竹，芳奠播兰荃。和风动棂箔，秀色通漪涟。养素成半隐，忘言飞泳间。祥鶤仰迢递，贺燕来连翩。蹇予谐夙尚，临眺心悠然。
都城引送陈七表兄之横浦
作者：黄佐
朝代：明

都城十月尘如山，朔风吹雪行路难。侵晨我已驾马出，薄暮始随栖鸟还。下马入门见兄到，张灯与兄拂巾帽。三年不得奉颜色，一觞且共开怀抱。兄之大父我外翁，声价昔震蓬莱宫。家有图书出秘府，兄能取次藏胸中。此时吐露惟衷款，笑谈衮衮良夜短。促膝翻愁朱火尽，萦窗忽见金波满。相看本是同根生，世态悠悠安足评。天涯未易输肝肺，海内谁云皆弟兄。我随玉节别兄去，荆门梦渚烟中树。陇头两见秋云飞，又向都城得相聚。都城阁道从天开，虎豹为关鸾凤台。簪缨无数不敢到，兄以材贤长往来。兄辞家久常思母，天遣为丞向横浦。万树梅花道板舆，一水何曾隔乡土。兄今十月出都城，风景如前非合并。孤舟明日河桥路，微雨萧萧无限情。
都门逢美人行姚倅奎席上赋送陈参政探韵得高举二字
作者：黄佐
朝代：明

都门柳丝青可缫，间关好鸟求其曹。美人久矣入梦寐，笑挥结绿歌鸣皋。忆昔赠我金错刀，欲往报之阻烟涛。云裾月佩忽相见，冰雪一洗心烦劳。兔园开尊延旆旄，春风淡荡吹绯桃。觥筹淩乱丝竹动，燕笑不知明月高。泉陵别驾醉起舞，舞罢逡巡泪如雨。感恩自是门下人，杀身未报尊前主。当年人弃君独取，英雄未遇多龃龉。剑埋楚国终作龙，璞售宋人何异鼠。君不见毛公薛公谁与语，风雨感会生毛羽，平原之客徒豪举。
都门饯江约之南归
作者：黄佐
朝代：明

都门疋马愿行迟，折柳相看鬓未丝。多事北风消客醉，尽情南菊待吾诗。鸠声唤雨何寥廓，龙气成云太陆离。畎亩未须忧岁事，傅岩勋业欲深期。
酌泰泉赠区广文
作者：黄佐
朝代：明

一勺泰泉水，中涵千仞青。远分舒鹤渚，寒带聚龙坰。花竹添萧爽，风云助杳冥。看君苏齿颊，为尔续茶经。
酒中对坡山赠何东崖太守
作者：黄佐
朝代：明

展却经纶即挂冠，林泉惟恐旧盟寒。青山终日捲帘坐，明月有时邀客看。洞里紫烟浮棨戟，尊前苍玉绕阑干。兴来彩笔裁诗就，应是清平有凤鸾。
醉歌赠王天与归关中兼讯马伯循
作者：黄佐
朝代：明

薰风吹酒耳双热，笑看天地无秦粤。清尊莫嫌琥珀薄，后夜珠江空素月。珠江仿佛轩辕丘，金鳌蹙沓银河流。乘槎羡尔泛牛斗，直上殽函观九州。九州茫茫尽如此，昔日荒郊今日市。百万鲸鲵已京观，三千鸡犬犹冠履。杜阳山前东逝波，祈年宫中芳草多。寻幽为讯三原县，马卿多病今如何。
采莲歌五首
作者：黄佐
朝代：明

灵湘郁水粤王都，五层飞楼天下无。江上行人莫回首，木绵花开啼鹧鸪。江南江北机杼多，谁家儿女不停梭。笑渠不似蜘蛛巧，能向虚空织网罗。清远峡连黄木湾，采莲来往不为难。青山亦有飞来日，何事萧郎未见还。隔花相见两徘徊，荡桨低头笑不来。双栖白鹭忽惊起，遥见浮萍一道开。芭蕉叶卷久无舒，江口月明多鲤鱼。要得鲤鱼寄消息，鲤鱼长在石岩居。
采莲歌五首·其一
作者：黄佐
朝代：明

灵湘郁水粤王都，五层飞楼天下无。江上行人莫回首，木绵花开啼鹧鸪。
采莲歌五首·其三
作者：黄佐
朝代：明

清远峡连黄木湾，采莲来往不为难。青山亦有飞来日，何事萧郎未见还。
采莲歌五首·其二
作者：黄佐
朝代：明

江南江北机杼多，谁家儿女不停梭。笑渠不似蜘蛛巧，能向虚空织网罗。
采莲歌五首·其五
作者：黄佐
朝代：明

芭蕉叶卷久无舒，江口月明多鲤鱼。要得鲤鱼寄消息，鲤鱼长在石岩居。
采莲歌五首·其四
作者：黄佐
朝代：明

隔花相见两徘徊，荡桨低头笑不来。双栖白鹭忽惊起，遥见浮萍一道开。
重午谩兴
作者：黄佐
朝代：明

萧艾青青烟雨中，锦囊谁与奏薰风。骖驔骏骑来燕市，迢递翔鶤仰汉宫。竹叶谩随人意绿，榴花孤倚客窗红。去年此日衡门下，笑看菖蒲碧涧东。
重阳次韵答孙贞父
作者：黄佐
朝代：明

相看京洛共缁尘，拂拭荷衣发兴新。江上离忧嗟易老，云间归梦恐难真。飞飞白雁遥怜汝，采采黄花懒寄人。抱病重阳正愁绝，把君诗句重逡巡。
金山寺与同游沈都督希仪陈太守天然
作者：黄佐
朝代：明

高阁层台尽向阳，暇逢迟月共翱翔。鼋鼍窟远禅扉静，龙象筵开贝叶香。析木天涵波荡荡，秣陵烟带树苍苍。中泠瀹罢临风磴，还听山僧说武皇。
铁桥新开晚景园筑溪山一览赋诗相候候宴于晋野堂次韵
作者：黄佐
朝代：明

溪山新构喜经过，笑似秋星初渡河。晋野正疑南菊晚，楚云偏带朔鸿多。挥杯白日移堤树，步屧清霜净泽荷。一望郁江天万里，冥冥何处有虞罗。
铙歌鼓吹曲二十二首 其二十一 伯益一章十句
作者：黄佐
朝代：明
体裁：乐府曲辞

伯益虞有虞。智周百物，禽用三驱。无为而治永终誉。皇帝孔武徒手搏彫虎。去其爪以蹲俯。腓皇于后寔率舞。荷皇之勇骇万人。山川宁，鸟兽驯。
铙歌鼓吹曲二十二首 其八 上陵一章十三句
作者：黄佐
朝代：明
体裁：乐府曲辞

上陵以游遨。下津驻旌旄。问君从何来，来从朔方渡淮濠。軨猎为君车，驾以赭白马。鼓声琅琅漏初下。手格飞禽血四洒。户寐而讹绝行者。宫监盱骇走且僵。玉盘荐食君莫尝。当天鸣镝射兔獐。须臾白日出东方。
铙歌鼓吹曲二十二首 其十五 上邪一章六句
作者：黄佐
朝代：明
体裁：乐府曲辞

上邪，下狭山童不可猎。射鼋向江江水竭。愿皇垂拱开明堂。铺仁获政和阴阳。千秋万岁长乐康。
铙歌鼓吹曲二十二首 其十六 临高台一章九句
作者：黄佐
朝代：明
体裁：乐府曲辞

临高台，望泗与淮。言采其芑于水涯。谁其殖之感我怀。奋戎东南逖以北。无以逸欲临万国。生民何依依我德。皇祖在天，敬哉有赫。
铙歌鼓吹曲二十二首 其四 上之回一章十四句
作者：黄佐
朝代：明
体裁：乐府曲辞

上之回，大驱马。汗沾野草，百里赭。行以北，美人从，不驾舍。行以南，美人泣，不旋驾。左平虏，右写奕。豫章率服，威武谁与敌。
铙歌鼓吹曲二十二首 君马黄一章十一句 其十
作者：黄佐
朝代：明
体裁：乐府曲辞

君马黄，臣马玄。狭斜相逢不敢前。黄马驰，玄马逐。后喷沙，前喷玉。副以江许翼两张。翩翩倏如流电光。周有穆满今圣皇。君臣布德周万方。
铙歌鼓吹曲二十二首 唐尧一章七句 其十九
作者：黄佐
朝代：明
体裁：乐府曲辞

务成昭，惟唐尧。钦明秉德群后朝。建礼缦缦歌庆霄。屈轶在廷礼不彫。茅茨土阶以逍遥。望云就日谁敢骄。
铙歌鼓吹曲二十二首 圣人出一章十句 其十四
作者：黄佐
朝代：明
体裁：乐府曲辞

圣人出，龙翩翩。美人出，以管弦。千旌万骑雄哉纷。四家从以部领军。舞剑浮白觞，我镇国。陈秘戏，乐复乐。
铙歌鼓吹曲二十二首 将进酒一章七句 其九
作者：黄佐
朝代：明
体裁：乐府曲辞

将进酒，君莫辞。何以侑之虎拨思。荐嘉肴，陈雅诗。群桀既剪江无螭。时迈其德隆天基。
铙歌鼓吹曲二十二首 巫山高一章十三句 其七
作者：黄佐
朝代：明
体裁：乐府曲辞

巫山高，高若何。淮水绕之，不可以过。䯀骢文马锦障泥。我欲渡之，徘徊而骄嘶。阳台有女居迷楼。爱而不见烟云愁。胄有虮虱，户有蛜蝛。嗟我行役，今还归。
铙歌鼓吹曲二十二首 思悲翁一章十句 其二
作者：黄佐
朝代：明
体裁：乐府曲辞

思悲翁，枭子雄。美人梦翁也，从天以来下。悲翁之来，神灵雨。子朝以飞，暮何于处。猗嗟嗟，松柏萧萧泰陵树。
铙歌鼓吹曲二十二首 战城南一章十二句 其六
作者：黄佐
朝代：明
体裁：乐府曲辞

战城南，分战疆。运握奇，陈八方。铠甲纷员衷土黄。龙江之水洪汤汤。马得饮之，人不敢尝。馘囚乡晨解其缚。犒以钱刀，暮用为乐。愿为忠臣死报国。
铙歌鼓吹曲二十二首 拥离一章七句 其五
作者：黄佐
朝代：明
体裁：乐府曲辞

拥离在朱巷。珂马避之谁者往。前有宫殿詄荡荡。箭火飞，从天门。道傍讴者野游盘。万年行乐谁不欢。
铙歌鼓吹曲二十二首 有所思一章十三句 其十二
作者：黄佐
朝代：明
体裁：乐府曲辞

有所思，思我母慈。身上锦裲裆，母身清宁寿以眉。日夜要襋之，于今化为缁。嗟我乃多携离。水流东海归何时。嗟我会面安可知。晨鸡鸣，鸣不已。东方明星光动地。照我驱驰走千里。
铙歌鼓吹曲二十二首 朱鹭一章十一句 其一
作者：黄佐
朝代：明
体裁：乐府曲辞

朱鹭，姚以般。从以孔盖，车班班。北至榆林，南逾淮之水，驾之日千里。鹭飞得飞止，茄下游鱼赪其尾。皇帝饮酒，恺乐寿无极。
铙歌鼓吹曲二十二首 玄云一章七句 其二十
作者：黄佐
朝代：明
体裁：乐府曲辞

玄云油油，北风肃肃。震电晔晔拔大木。雪雹须臾及牛腹。驱车随銮走折轴。关弓射天中鸿鹄。酌金叵罗奏蕃曲。
铙歌鼓吹曲二十二首 石流一章九句 其十八
作者：黄佐
朝代：明
体裁：乐府曲辞

石流江怒，乌龙万斛，不可以渡。江怒石流，万斛乌龙，不可以浮。神怪隳突卫皇跸。皇潜以跃跃复出。于万斯年保贞吉。
铙歌鼓吹曲二十二首 艾如张一章十三句 其三
作者：黄佐
朝代：明
体裁：乐府曲辞

艾如张，罗毕以罗。雀飞避旃将谁何。雀以飞，罗罹之。钲镯何以为，嗟将问谁。又何以为，嗟此者谁。卿道不，鼓绝声。白云上天，日月其明。
铙歌鼓吹曲二十二首 芳树一章八句 其十一
作者：黄佐
朝代：明
体裁：乐府曲辞

芳树生兰池，华叶何芬敷。鸾凤去之栖者乌。唶我西秦氏，家有荡子焉为夫。乌乳且哺生有雏。嗟嗟蹇尔胡乃无。帝何尔惜金仆姑。
铙歌鼓吹曲二十二首 远如期一章十句 其十七
作者：黄佐
朝代：明
体裁：乐府曲辞

远如期，驾马以出门，咫步不可知。林有虺，水有蜮，短狐封狼，肉人以为糜。万里吁可悲。有杕之杜乔其枝。皇人寿谷今旋师。
铙歌鼓吹曲二十二首 钓竿一章九句 其二十二
作者：黄佐
朝代：明
体裁：乐府曲辞

钓竿何珊珊，不如罟网贤。鰋鲤何筛筛，不如鲔与鳣。网罟一举获者千。彼鲔与鳣潜深渊。嗟鳣与鲔终弃捐。金瓢进御烹小鲜。兜离欢呼寿万年。
铙歌鼓吹曲二十二首 雉子班一章十五句 其十三
作者：黄佐
朝代：明
体裁：乐府曲辞

雉子班，行可思。雄求山梁雌从之。羽短何繇飞。流宕原泽中，雉子雊以遨。翁孺知之，思美其膏。白龙化鱼，罹彼豫且。视子所止，乃非丘隅。谓之载之我有车。雉子去，我将安所如。
铙歌鼓吹曲二十二首·朱鹭一章十一句
作者：黄佐
朝代：明

朱鹭，姚以般。从以孔盖，车班班。北至榆林，南逾淮之水，驾之日千里。鹭飞得飞止，茄下游鱼赪其尾。皇帝饮酒，恺乐寿无极。思悲翁，枭子雄。美人梦翁也，从天以来下。悲翁之来，神灵雨。子朝以飞，暮何于处。猗嗟嗟，松柏萧萧泰陵树。艾如张，罗毕以罗。雀飞避旃将谁何。雀以飞，罗罹之。钲镯何以为，嗟将问谁。又何以为，嗟此者谁。卿道不，鼓绝声。白云上天，日月其明。上之回，大驱马。汗沾野草，百里赭。行以北，美人从，不驾舍。行以南，美人泣，不旋驾。左平虏，右写奕。豫章率服，威武谁与敌。拥离在朱巷。珂马避之谁者往。前有宫殿詄荡荡。箭火飞，从天门。道傍讴者野游盘。万年行乐谁不欢。战城南，分战疆。运握奇，陈八方。铠甲纷员衷土黄。龙江之水洪汤汤。马得饮之，人不敢尝。馘囚乡晨解其缚。犒以钱刀，暮用为乐。愿为忠臣死报国。巫山高，高若何。淮水绕之，不可以过。䯀骢文马锦障泥。我欲渡之，徘徊而骄嘶。阳台有女居迷楼。爱而不见烟云愁。胄有虮虱，户有蛜蝛。嗟我行役，今还归。上陵以游遨。下津驻旌旄。问君从何来，来从朔方渡淮濠。軨猎为君车，驾以赭白马。鼓声琅琅漏初下。手格飞禽血四洒。户寐而讹绝行者。宫监盱骇走且僵。玉盘荐食君莫尝。当天鸣镝射兔獐。须臾白日出东方。将进酒，君莫辞。何以侑之虎拨思。荐嘉肴，陈雅诗。群桀既剪江无螭。时迈其德隆天基。君马黄，臣马玄。狭斜相逢不敢前。黄马驰，玄马逐。后喷沙，前喷玉。副以江许翼两张。翩翩倏如流电光。周有穆满今圣皇。君臣布德周万方。芳树生兰池，华叶何芬敷。鸾凤去之栖者乌。唶我西秦氏，家有荡子焉为夫。乌乳且哺生有雏。嗟嗟蹇尔胡乃无。帝何尔惜金仆姑。有所思，思我母慈。身上锦裲裆，母身清宁寿以眉。日夜要襋之，于今化为缁。嗟我乃多携离。水流东海归何时。嗟我会面安可知。晨鸡鸣，鸣不已。东方明星光动地。照我驱驰走千里。雉子班，行可思。雄求山梁雌从之。羽短何繇飞。流宕原泽中，雉子雊以遨。翁孺知之，思美其膏。白龙化鱼，罹彼豫且。视子所止，乃非丘隅。谓之载之我有车。雉子去，我将安所如。圣人出，龙翩翩。美人出，以管弦。千旌万骑雄哉纷。四家从以部领军。舞剑浮白觞，我镇国。陈秘戏，乐复乐。上邪，下狭山童不可猎。射鼋向江江水竭。愿皇垂拱开明堂。铺仁获政和阴阳。千秋万岁长乐康。临高台，望泗与淮。言采其芑于水涯。谁其殖之感我怀。奋戎东南逖以北。无以逸欲临万国。生民何依依我德。皇祖在天，敬哉有赫。远如期，驾马以出门，咫步不可知。林有虺，水有蜮，短狐封狼，肉人以为糜。万里吁可悲。有杕之杜乔其枝。皇人寿谷今旋师。石流江怒，乌龙万斛，不可以渡。江怒石流，万斛乌龙，不可以浮。神怪隳突卫皇跸。皇潜以跃跃复出。于万斯年保贞吉。务成昭，惟唐尧。钦明秉德群后朝。建礼缦缦歌庆霄。屈轶在廷礼不彫。茅茨土阶以逍遥。望云就日谁敢骄。玄云油油，北风肃肃。震电晔晔拔大木。雪雹须臾及牛腹。驱车随銮走折轴。关弓射天中鸿鹄。酌金叵罗奏蕃曲。伯益虞有虞。智周百物，禽用三驱。无为而治永终誉。皇帝孔武徒手搏彫虎。去其爪以蹲俯。腓皇于后寔率舞。荷皇之勇骇万人。山川宁，鸟兽驯。钓竿何珊珊，不如罟网贤。鰋鲤何筛筛，不如鲔与鳣。网罟一举获者千。彼鲔与鳣潜深渊。嗟鳣与鲔终弃捐。金瓢进御烹小鲜。兜离欢呼寿万年。
镇海楼宴集次潘少承韵时少承适至自冲鹤赋诗故以鹤仙称之为诸朋载酒者梁思伯中翰也
作者：黄佐
朝代：明

五明楼俯粤台幽，绮席平临天际头。载酒正从鹓沼至，裁诗还喜鹤仙游。琼云似向檐前宿，珠海潜随岛下流。荡荡尧天才咫尺，与君同散杞人忧。
闻汪侍读奉命校书建阳诗以奉谂
作者：黄佐
朝代：明

矫矫鸾凤姿，翩翩出蓬海。吐卷嗟已尘，衔甲今安在。姬坛久零落，孔室沉光彩。振翮时一鸣，人文朗千载。缅邈闽峤东，潇洒辞鸳鸿。而我咏苞栩，骋望愁烟空。蒹葭下玉露，橘柚摇金风。因之感摇落，征心夜冲冲。
闻近有跃舞歌呼自谓寻乐者因再用韵
作者：黄佐
朝代：明

谁将鲲化说逍遥，从此蛙声遍阒寥。曹魏可怜曾舜禹，李唐何事亦神尧。汪汪易见涓流积，磊磊难同美玉彫。闻说有人狂起舞，泥涂终不近云霄。道心于我本非遥，合一真传久寂寥。茂叔每从颜学孔，咎繇曾致舜为尧。源泉混混须前进，松柏苍苍见后彫。此日登台遥引望，鸢飞应自在云霄。
闻近有跃舞歌呼自谓寻乐者因再用韵·其一
作者：黄佐
朝代：明

谁将鲲化说逍遥，从此蛙声遍阒寥。曹魏可怜曾舜禹，李唐何事亦神尧。汪汪易见涓流积，磊磊难同美玉彫。闻说有人狂起舞，泥涂终不近云霄。
闻近有跃舞歌呼自谓寻乐者因再用韵·其二
作者：黄佐
朝代：明

道心于我本非遥，合一真传久寂寥。茂叔每从颜学孔，咎繇曾致舜为尧。源泉混混须前进，松柏苍苍见后彫。此日登台遥引望，鸢飞应自在云霄。
闻雁二首
作者：黄佐
朝代：明

云边久觉音书静，江上徒闻舟楫归。嘹唳数声和梦破，凉蟾当户故辉辉。潇湘水碧莓苔青，白雁掠云时一声。疏灯古壁照蓬鬓，江湖心事秋冥冥。
闻雁二首·其一
作者：黄佐
朝代：明

云边久觉音书静，江上徒闻舟楫归。嘹唳数声和梦破，凉蟾当户故辉辉。
闻雁二首·其二
作者：黄佐
朝代：明

潇湘水碧莓苔青，白雁掠云时一声。疏灯古壁照蓬鬓，江湖心事秋冥冥。
阳峰招饮赏梅
作者：黄佐
朝代：明

燕京残腊觅春光，谁料春光在曲房。姑射雪姿明玉斝，罗浮清梦落藜床。醉看貂服承疏影，吟向虬枝得暗香。跂马出门城径杳，广寒回首月苍苍。
阻冰寓萧氏楼上作
作者：黄佐
朝代：明

朔风萧萧吹雪霜，登楼独坐生悲凉。青山知我吏情澹，明月照人归梦长。云影有时连去雁，水声何日到垂杨。侧身天地频回首，谁道江湖远庙廊。
陆义姑姊为陆给事浚明
作者：黄佐
朝代：明

吴都有鸟乌，哑哑尔双雏。父兮振劲翮，母也溘尔徂。劲翮归何时，徂者不可呼。阿㜷空筼涕，返视惟我姑。葛藟庇本根，况乃集于枯。左右提且挈，旦夕糜与餔。双雏毛彩成，父始归吴都。骨肉为秦越，衣冠繁有徒。守孀见兄弟，乃能为尔图。路人皆叹息，义姊胜丈夫。上天锡难老，黄发将满颅。贤哉陆氏姊，嗟嗟今所无。
陆五湖寿我以罗浮歌次韵答之
作者：黄佐
朝代：明

中宵赤日遵黄道。枕外仪璘会鹏岛。珠树茏葱冬不老。朱明洞晓碧鸡报。却忆梅花清梦好。太虚无声自今古。灵籁胡然起林莽。天地中和何可谱。夜乐池喧浴凤舞。夔且无之况其辅。飞云如盖须臾高。铁桥石鼓皆周遭。笑骑麒麟行九皋。安期迎我醉酥醪。浩歌绿水扬洪涛。
陈京兆浮丘心远亭分得落字
作者：黄佐
朝代：明

浮丘倚阑渚，郁水环山郭。中流结衡宇，炎歊尽销落。伊人天与游，委怀合冲漠。投簪隐朝市，緤组尹京洛。卷舒贵自我，虞罗岂云获。丘隅协鸟性，濠梁遂鱼乐。翛然驰寸心，万古纷回薄。高云映樽俎，凉雨洒葵藿。陶情良在兹，抚物欣有托。愿为鸿与鹄，相将翔寥廓。
陈朝纪不赴饮以诗来谢次韵二首
作者：黄佐
朝代：明

小筑茅堂带碧峰，春灯春酒对芙蓉。水边霞绮明孤鹤，云外笙箫殷万松。洛社几人同杖屦，粤江今日聚萍踪。登临更作连床约，欲向希夷学五龙。东风初到种瓜田，细雨平添漱竹泉。莲蕊酒酣云谷里，梅花香冷石亭前。自撑钓艇消长日，谁拜樵夫问大年。深锁柴门调野鹤，莫教飞去避茶烟。
陈朝纪不赴饮以诗来谢次韵二首·其一
作者：黄佐
朝代：明

小筑茅堂带碧峰，春灯春酒对芙蓉。水边霞绮明孤鹤，云外笙箫殷万松。洛社几人同杖屦，粤江今日聚萍踪。登临更作连床约，欲向希夷学五龙。
陈朝纪不赴饮以诗来谢次韵二首·其二
作者：黄佐
朝代：明

东风初到种瓜田，细雨平添漱竹泉。莲蕊酒酣云谷里，梅花香冷石亭前。自撑钓艇消长日，谁拜樵夫问大年。深锁柴门调野鹤，莫教飞去避茶烟。
院中同龙湖少湖二学士赏红莲
作者：黄佐
朝代：明

池上芙蓉开渐多，日长金马独来过。人怜紫袖随彫辇，帝遣明妆出绛河。燕树日高犹浥露，楚台风静欲淩波。倾筐只在深宫里，未采芳馨奈尔何。供奉当年紫殿东，相看真似朵云红。御香冉冉生衣上，皇泽迢迢落镜中。长见倾心惟向日，莫教欹盖只随风。沉香亭北堪移汝，还唱清平满汉宫。赤日矞云明蓟丘，亭亭羡尔立中流。花边御气通鸾仗，池上薰风绕凤楼。临镜晓看波色静，弄珠时见露华浮。嫣然笑向瀛洲客，长有清香飘素秋。我为寻花到玉堂，谁曾起草入明光。碧筒正拟沾尧酒，藻火还堪补舜裳。七十紫鸳浮水殿，三千珠翠簇天香。琴尊对尔不知去，松壑萧萧生夜凉。
院中同龙湖少湖二学士赏红莲·其一
作者：黄佐
朝代：明

池上芙蓉开渐多，日长金马独来过。人怜紫袖随彫辇，帝遣明妆出绛河。燕树日高犹浥露，楚台风静欲淩波。倾筐只在深宫里，未采芳馨奈尔何。
院中同龙湖少湖二学士赏红莲·其三
作者：黄佐
朝代：明

赤日矞云明蓟丘，亭亭羡尔立中流。花边御气通鸾仗，池上薰风绕凤楼。临镜晓看波色静，弄珠时见露华浮。嫣然笑向瀛洲客，长有清香飘素秋。